text:
Durante siman di 24 pa 28 di augustus e miembronan di Women empOwering Women a organisa e ‘WOW Gives Back Workout Challenge’ cu e meta di recauda fondo pa e iniciativa di CEDE Aruba ‘Happy To Give Back’.
‘Happy To Give Back’ ta yuda e banconan di cuminda y e gruponan vulnerabel den nos comunidad por medio di donacion. Nan meta tabata pa organisa e ‘WOW Gives Back Workout Challenge’ cu e intencion di promove actividad fisico entre e miembronan y comunidad, y na mes momento aporta na un causa cu merece su atencion door di e crisis actual.
Pa 5 dia durante e siman aki cada miembro lo mester a completa un plan di ehercicio. Cada ehercicio tabatin un balor minimo di AFL. 20,00, unda cu mester a busca un sponsor diario y asina yega na meta di AFL. 100,00 na final di siman pa cada miembro. Por medio di e ‘WOW Gives Back Workout Challenge’ nan 38 miembro hunto cu sosten di famia, amistad y diferente compania local a logra recauda e bunita suma di AFL. 6.588,00 y asina contribui na e causa aki.
Nan ta hopi satisfecho y contento cu e aprecio pa e iniciativa aki di nan miembronan, sponsors y CEDE Aruba. E ta nan meta pa sigui empodera e sernan femenino pa haci impacto positivo den nos comunidad. Organisacion Women empOwering Women ta extende palabra di gratitud na e comerciantenan local cu a aporta na ‘WOW Gives Back Workout Challenge’.


c: text/html

text:
Sectornan di acuerdo con infrastructura ta mehora economia y calidad di bida
ORANJESTAD – Dialuna mainta automobilistanan pasando riba e rotonde provisional di Cumana a tuma nota di tent y podium riba e tereno panort. Aki directiva y profesionalnan di Departamento di Obranan Publico (DOW) a ricibi Ministernan, Parlamentarionan y representante di varios sector di nos isla. E ocasion tabata e inicio di construccion di e rotonde cu ta forma parti di e prome fase di e proyecto Watty Vos Boulevard. Despues di a hiba palabra, Prome Minister Mike Eman a subi den mashin y a realisa e groundbreaking bou mirada di colega di infrastructra Benny Sevinger, Joao Campos Forte Managing Director di Mota-Engil y director di DOW, ing. Marlon Croes.
Gabinete Mike Eman a indica e satisfaccion di por ehecuta e plan aki despues di a pasa 40 aña den lachi di diferente gobierno y con e ta mehora e calidad di bida y economia di e isla, sectornan comercial y turistico a manifesta di ta di acuerdo cu e ponencia aki y a argumenta nan opinion. Director di ATA Ronella Tjin Asjoe-Croes a expresa su palabranan di pabien bisando cu “Esaki sigur ta un mehoracion pa e calidad di bida di esnan cu ta biba akinan, incluyendo mi persona, pero sigur ta un mehoracion y algo esencial y necesario pa sigui sostene y mehora e experiencia di e bishitante, tambe di e trahador di e sector y esnan cu ta haci comercio.”
E ta algo grandi pa nos famia; cu di un manera of otro ta contribuyendo tambe cu e mobilidad, sostenibilidad y economia di pais Aruba. Eduard Vos subrino y VP di Fundacion Watty Vos a splica cu e Avenida cu ta carga nomber di e difunto politico ta crusa na altura di e rotonde cu Caya G.F. Betico Croes kende hunto cu Vos a lanta partido MEP y tabata bon amigo semper. Na e otro extremo, e caminda ta finalisa na crusada di Fatum cu Juancho Yrausquin Boulevard cu pa Watty Vos tabata un idolo y por ultimo, Gabinete Mike Eman cu AVP den gobierno ta ehecutando e proyecto cual ta un orguyo enorme.
Parlamentario Lorna Varlack como President di Comision di Infrastructura den Parlamento a comenta cu e ehecucion di e proyecto ta cumplimento di e deseo di pueblo. “Nos a scucha nos hendenan conta con trafico ta pega; un di e puntonan esencial cu nan ta papia di dje. Watty Vos Boulevard ta bay alivia trafico y eleva e calidad di bida y ta brinda e ciudadano mas tempo pa pasa cu su famia.” E situacion di trafico ta algo cu director di DOW ta confirma cu cifranan cu el a comparti e mainta aki splicando cu durante ultimo 10 aña e cantidad di auto circulando riba nos careteranan a triplica bayendo di 25 mil pa 77 mil vehiculo.
Croes ta gradici su coleganan na DOW ya cu nan tin un trabou y responsabilidad grandi di ehecuta un di e proyectonan di mas grandi di infrastructura den e ultimo 50 añanan. E ta sinti orguyoso di por conta cu un bon team y cu bon cooperacion pa logra e metanan, algo cu a bin ta haci for di 2010 cu ta trahando cu Private Public Partnership (PPP). E director di DOW tambe a sigui pone enfasis riba e necesidad di comprension di parti di automobilistanan mientras cu e trabounan ta andando y cu di nan parti, ta haciendo tur cos posibel pa e molester ta minimo.

robotstxt: allowed

filter: keep


text:
ORANJESTAD, Aruba 6 di September 2017: Dia 31 di augustus 2017 Post Aruba N.V. ta emiti un serie nobo di stampia titula ‘Antiguedad 2017’.
E serie ta consisti di 5 stampia balora na 90 cen, 130 cen, 220 cen, 305 cen y 420 cen, cu ta yega na un prijs total di Afl. 11,65 y e ta acompaña pa su ‘envelop di prome dia di emision’ cu ta costa Afl. 13,15.
E diseñonan pa e stampia aki ta un creacion di Rhona Lemminga y e stampianan ta imprimi na Johan Enschedé Security Print.
E serie di stampia ta obtenibel na e diferente oficinanan di Post Aruba, respectivamente na Oranjestad, San Nicolas y Sta. Cruz.
Pa mas informacion tocante e stampianan ‘Antiguedad 2017’ por tuma contacto cu Departamento Filatelico di Post Aruba N.V., cu ta situa na J.E. Irausquinplein 9, Oranjestad, cu su number di telefon 528-7678, of bishita su pagina di Facebook Aruba Stamps.
E bunita serie aki no por falta den bo coleccion. Busca esun di bo awe mes, ya cu e cantidad ta limita.
90c – Radio
Na comienso di 1890 a explora e prome posibilidadnan pa deliberadamente crea y ricibi transmision di radio. Na september di aña 1895, Guglielmo Marconi, un autodidacto di 21 aña di edad, procedente di Bolonia, ya caba a realisa experimentonan senciyo cu a lag’e convenci cu tabata posibel pa manda señalnan pa medio di olanan electromagnetico pa conecta un transmisor y un antena pa haya un miho recepcion. Ya for di 1896 caba, e tabata e persona principal na cabes, pa asina su trabou por a yega na telecomunicacion sin uzo di waya.
E prome radionan di 1920 no tabata indica ningun number di stacion. Na luga di esaki, e konopinan tabata marca cu e cifranan di 0 te 100 of hopi biaha no tin nada mes marca. Aunke no tin ningun criterio exacto pa determina si un aparato di radio ta cay bou di un artefacto antiguo, normalmente uno di 50 aña bieu of uno cu chup bashi di Segunda Guera Mundial y un set di transistor prome cu 1960 ta keda califica como tal. E diseño di e cashi di radio y e marcanan di e banda radial y frecuencia riba e dial hopi biaha ta un fuerte indicador pa bo haya sa ta ki tempo a start cu radiodifusion. Esunnan den estilo di catedral y di cashi di palo den forma di piedra di graf, tabata mas popular durante e decada di 1930.
130c – Television
Television ta un medio di telecomunicacion cu nan ta uza pa transmiti imagennan den movemento den monocromo (preto y blanco) of na colo y den dos of tres dimension y cu zonido. Cu e termino TV, bo por referi na un aparato di television, un programa di television (“TV Show”), of na e medio di transmision di television. Television ta un medio masivo pa entretenimiento, educacion, noticia, politica y publicidad.
E inventor ingeniero Escoces John Logie Baird a haci un di e prome transmisionnan di television experimental sin uzo di waya na Londres, dia 25 di november 1925. E prome transmision di television na colo tabata dia 3 di juli 1928 pa medio di un proceso mecanico. Ora cu a añadi colo na transmision di television despues di 1953, e popularidad di television a aumenta mas ainda den e decada di 1960 y un antena na e parti exterior a converti su mes den un caracteristica comun di e casnan construi net poco pafo di ciudad.
Aunke cu e prome transmision di television a tuma luga na Inglatera na 1925, e coleccionistanan a topa cu algun piesa cu a existi ya prome cu 1946. E prome setnan tabatin solamente cinco canal, pero na 1949 nan a inclui e canalnan UHF (“ultra high frequency”). Den e decada di 1940, television pa medio di kabel a keda introduci y e prome sistema di control remoto a bin na 1956. E prome television na colo tabata disponibel na 1951.
220c – Mashin telegrafico
Despues cu Samuel Morse (1791-1872) y otro inventornan a presenta varios desaroyo den añanan 1830 y 1840, telegrafia a revoluciona e comunicacion di largo distancia. Telegrafia ta funciona pa medio di transmision di señalnan electrico a traves di un kabel entre stacionnan y esaki a keda proba cu exito na 1837. Pero awendia ya e no ta den uzo. Na su luga a bin hopi otro forma di comunicacion di largo distancia. Nan tabata manda e telegramnan via un mashin telegrafico. Esaki tabata un forma rapido pa manda noticia importante pa hende cu no tin telefon.
Un operador di telegrafia ta manda e mensahe den forma codifica pa medio di un mashin cu yama clave Morse…. Esaki, nan tabata yama un telegram.
305c- Mashin di skirbi (di type)
William Austin Burt, de Detroit, a haya e prome patente Mericano na 1829 pa loke nos ta yama un mashin di skirbi of mashin di type. Sinembargo, e gran avance a keda produci na 1867 ora cu Christopher Latham Sholes di Milwaukee cu ayudo di su amigonan Carlos Glidden y Samuel W. Soule a inventa e prome mashin di skirbi. Tabata un mashin bunita decora cu flornan pinta na man. Sinembargo, e mashin di skirbi aki, cu tur su imperfeccionnan a bin pa keda como historia. E tabata e prome cu a uza e teclado conoci awendia como “QWERTY”.
Sholes & Glidden a bini cu e prome mashin di skirbi cu ta mas rapido cu skirbimento na man y cu miho papel di carbon; e mashinnan di skirbi antiguo tabata por a genera varios copia di e mesun documento.
Awendia e coleccionistanan por identifica e mashinnan antiguo di skirbi facilmente, ora nan weita e marca cu generalmente bo ta topa na e parti dilanti di e mashinnan cu letternan grandi. Loke ta mas dificil pa determina ta edad exacto y e aña di construccion, pero e cifranan di modelo y di serie ta puntonan di salida masha util.
420 c – Telefon
Na 1871 e hoben Escoces Alexander Graham Bell (1847-1922), yiu di Alexander Melville Bell, kende tabata e inventor di e “discurso visibel”, un alfabet cu ta uza simbolonan cu ta representa zonido humano, a muda pa Boston, Massachusetts como profesor di e sordonan. El a busca e maneranan pa traduci bos humano den vibracionnan. Asina e idea pa telefon a nace.
Na 1875, Bell a cuminsa traha cu su ayudante, Thomas Watson, un electricien cu inclinacion mecanico; na 1876 Bell a pronuncia e prome frase comprendibel a traves di telefon: “Sr. Watson, bin aki, mi mester di bo.”
Alexander Graham Bell tabata esun cu a ricibi na 1876 un patent pa e invento di e prome telefon operativo. Telefon a evoluciona hunto cu e tecnologia di epoca. Ta e invencion aki ta loke cu a revoluciona e manera cu hende ta comunica cu otro den henter mundo.


text:
Ofisina Yudansa pa víktima
Ofisina Yudansa pa víktima ta yuda víktimanan despues di un delitu, aksidente di outo, kalamidat òf un desaparishon. Nan ta ofresé asistensia emoshonal, práktiko i sosten hurídiko.
tokante di loke a pasa ku bo. Tur sorto di emoshonnan por bin ariba i tin biaha no ta logra pa atendé ku tur esaki bo so. Asistensia na víktima por ofresé un man den esei.
Ofisina Yudansa pa víktima por ofresé asistensia práktiko ora ta skirbi karta i yena formularionan. Kolaboradónan por bai ku bo òf ofresé sosten serka bishita na dòkter òf polis. Riba tereno hurídiko e Ofisina Yudansa pa víktima ta duna informashon tokante seguronan i prosedimentunan hurídiko.
Algun ehempel di un delitu ta kiebro den kas, ‘stalking’, robo, violensia seksual, maltrato i violensia doméstiko. Ofisina Yudansa pa víktima no tei solamente pa víktimanan. Pero tambe otronan embolbí manera famianan di e defuntu, famia, testigunan i konosínan por akudí aya.
Tambe nan ta konsehá mayornan i esnan konserní kon nan por atendé den e mihó forma ku yunan òf hóbennan ku a eksperensiá un suseso impaktante òf tabata embolbí den esei.
E asistensia ta grátis.
Pa konseho i asistensia bo por yama òf e-mail pa:


text:
Diahuebs anochi, e Copa Don Elias Mansur 2019 a inicia den stadion Guillermo Prospero Trinidad na Dakota. Prome cu e partido entre RCA y Nacional a inicia cu un ceremonia di apertura unda a duna homenahe na nos baluarte den futbol, Sr. Edwin Dirksz como tambe Famia Mansur cu pa 21 anja ta patrosina e CDEM. Presidente di RCA, Sr. Ditto Acosta a hiba palabra unda e la repasa e trayectoria impresionante di e miembro di honor di R.C.A. Sr. Edwin Dirksz cu sigur tabata e mas grandi cu Aruba a yega di conoce como futbolista, pero tambe como entrenador di futbol. Edwin tambe a practica deporte di Judo y tawata un gran cabayista. Na mesun momento RCA como e organisador di e Copa Don Elias Mansur a reconoco e balor di famia Mansur cu pa decadanan ta patrocina R.C.A. y pa 21 aña a kere den e torneo di futbol cu semper a fungi como un pre-campeonato.
Presidente ASU, Sr. Gerald Franca a gradeci Serge Mansur pa su gran aporte, pero tambe a elogia q.e.p.d. Sr. Don Elias Mansur mirando cu e tawata un persona cu a coopera masha hopi cu deporte en general na Aruba.
E prome saca di bala a wordo efectua pa bisanieto di Sr. Edwin Dirksz, Ki-Jean Ras y hunto cu Serge Mansur. Presente tambe tawata hungadornan di INRO cu ta companjeronan di Sr. Edwin Dirksz.
E mesun anochi tawatin dos partido di Poule A, unda R.C.A. ta vence Nacional 4 pa 1 y Urataka Center Man of the Match tawata Ronald Gomez. Caravel ta empata cu Dakota 2-2 y na penalties Caravel ta gana 4-3, aki UC Man of the Match a resulta Kenrick Dania.
Diabierna anochi a continua cu Poule B, La Fama ta cai venci 3-0 contra di Britannia. U.C. Man of the Match tawata Owen van der Wijde y Brasil jrs ta perde 2-0 cu Bubali unda Antonio Lopez tawata Man of the Match.
Diasabra anochi tur wega ta cancela pa motibo di e situacion cu coriente. Diadomingo ta bira e dia grandi cu mas di 300 hende den stadion. La Fama y Brasil jrs. ta empata 2-2 y na penalties La Fama ta gana 4-1. U.C. Man of the Match a bira e Keeper di La Fama Gilbert Bautista. Britannia ta bolbe vence den gran forma, e biaha aki contra Bubali 2-0. U.C. Man of the Match a resulta Francis van der Linden di Britannia kende tambe a haya un infracshon lamentabel. Organisashon tricolor ta desea Francis pronto recuperashon.
Dialuna anochi tawata e Gran Clasico di Aruba unda R.C.A. ta gana Dakota 2-0 cu dos gol Ronald Gomez kende ta bolbe sali Urataka Center Man of the Match.
Diamars anochi den un wega masha interesante Nacional ta gana Caravel 2-1 y Man of the Match ta bira Deibis Olivares, kende a score un gol y duna un asistencia.
Fin di siman venidero lo ta grandisimo, diahuebs anochi pa 7or RCA vs Caravel, sigi pa Dakota vs Nacional. Den e poule aki niun team ta elimina y niun team a clasifica ainda pa semi-final. Diabierna tambe lo tin wega unda pa 7or La Fama lo topa Bubali y e ganador lo clasifica. Pa 9or Brasil jrs cu ta elimina vs Britannia cu ya caba a clasifica. Diasabra anochi lo continua cu e 2 weganan di semi-final. Diadomingo e programa ta extenso cuminsando 5:30 cu Inter vs Roma den 45plus. Pa 6:30 dames RCA vs Selecshon di Aruba. Pa 8or di anochi e gran final Copa Don Elias Mansur 2019.


text:
Geplaatst op 26 June 2019 dor di Ministerio Maneho di Gobernashon, Planifikashon i Servisio Públiko
Willemstad – Ministerio di Gobernashon, Planifikashon i Servisio Públiko komo e ministerio enkargá ku asuntunan di personal ta partisipá ku 27 di yüni, algun servisio di Gobièrnu lo ta será parti mèrdia. Algun otro servisio di Gobièrnu lo ta habrí pa públiko, pero e servisio lo por ta ménos optimal. Esaki relashoná ku aktividatnan den kuadro di dia di ámtenar 2019 ku tin komo tema Gobièrnu 2030.
Mèrdia, ámtenarnan ta reuní na WTC pa huntu tira un bista riba e kaminda pa yega na e Gobièrnu 2030. Pa e motibu aki tin servisio ku lo ta sera for di 12 or di mèrdia. Ta trata di esnan ku ta duna servisio dirèkt na públiko: Kranshi, Lokèt di Pèrmit, Ofisina di Reibeweis, Archivo Nashonal i e bali di ROP (ántes DROV).
Konseho di minister, meskos ku aña pasá, ta haña importante pa para ketu na e ròl di ámtenar pa ku servisio na públiko i desaroyo di komunidat. P’esei a tuma e desishon pa pone atenshon riba e dia aki huntu ku tur empleado públiko.
Minister di Asuntunan General, pa medio di un dekreto, fechá 25 yüni 1991, riba petishon di ABVO, a proklamá 27 di yüni komo Dia di Ámtenar.
Pa mas informashon por tuma kontakto ku Lokèt di Pèrmit, Departamento Bentana di Informashon na telefòn 0800-1515. Òf mail nos na: infovergunningenloket@gobiernu.cw.


text:
Geplaatst op 09 September 2019 dor di Ministerio Tráfiko, Transporte i Planifikashon Urbano
Willemstad – Minister di Tráfiko, Transporte i Planifikashon Urbano sra. Zita Jesus Leito i gerensia di ABC Busbedrijf,ta lamentá e konfushon ku a surgi bou di trahadónan di ABC Busbedrijf pa loke ta posibel adaptashon den servisio ku e kompania di konvoi ta ofresé na komunidat.
Un dje metanan primordial di Minister Jesus Leito ta pa regulá transporte públiko, i p’esei ta trahando riba e plan di mobilidat.
Mirando e último desaroyonan di e usuario pa ku transporte públiko ta obligá ABC Busbedrijf pa trese sierto adaptashonnan den e servisio ku e ta ofresé komunidat. E kambionan ta enserá regulashon di e servisio abase di e demanda di e usuario. Esaki no ta nifiká ku despues di sierto orario e usuario no tin un medio di transporte na su disposishon. Gobièrnu i Gerensia di ABC Busbedrijf ta trahando riba plannan konkreto pa kompensá e nesesidat aki. E plannan lo no perhudiká e usuario ni tampoko e empleado di ABC Busbedrijf.
Minister Jesus Leito su meta ta pa transporte públiko ta mas efisiente, aksesibel, konfiabel i pagabel, di moda ku e usuario ta disidí di laga su vehíkulo na kas i move ku e medio di transporte públiko ku tin disponibel. Gobièrnu i Gerensia di ABC Busbedrijf ta sigui hasi su esfuerso pa duna mas i mihó servisio na komunidat.


text:
Orville y Wilbur Wright
Dia 25 di september 1903 Wilbur y Orville Wright a bai e pueblo chikito Kitty Hawk. Nan tabatin masha pura, paso nan tabata ke pa nan tabata prome hende ku por bula di berdad. Nan a traha un aparato ku yama "Flyer". E tabata masha pisa ku tur otro. Ku yudansa di e hendenan den bisindario nan tabata push'e riba e rail. Ma tabatin hopi kontratiempo. Despues di tantu fayo riba un djaweps mainta dia 17 di december 1903 a lanta for di e rail di lansamentu. Nan a bula 3 meter, te ora ku despues di a bula 30 meter fo'i e punta final di e rail di lansamento, el a baha tera. E mainta ey nan a bula tres biaha mas. Den e suseso aki tabatin testigo presente di e pueblo chikito Kitty Hawk y nan a manda un telegram pa nan tata. Oroplano tabata un ivento ku a keda eksisti y despues di e dos rumannan e evolucion ey a sigui masha lihe mes. Wilbur no a experenci'e, paso el a fayece na 1912. Su ruman a biba te 1948 y e si a experencia e evolacion grandi di aviashon.


text:
Normal 0 false false false EN-US X-NONE X-NONE /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-parent:""; mso-padding-alt:0in 5.4pt 0in 5.4pt; mso-para-margin-top:0in; mso-para-margin-right:0in; mso-para-margin-bottom:8.0pt; mso-para-margin-left:0in; line-height:107%; mso-pagination:widow-orphan; font-size:11.0pt; font-family:"Calibri",sans-serif; mso-ascii-font-family:Calibri; mso-ascii-theme-font:minor-latin; mso-hansi-font-family:Calibri; mso-hansi-theme-font:minor-latin;}
Directie Natuur en Milieu ta lamenta cu e sucedido di e candela na Bubali Plas dialuna marduga. E sucedidio no solamente a causa panico den comunidad, pero ela conmove pueblo di Aruba profundamente.
Bubali Plas ta cubri un area di 46 hectare y tin un funcion di sumo importancia como parti di nos ecosistema. Bubali Plas ta Aruba su “wetland” cu tin su propio tipo di vegetacion, cu na su turno ta yuda na atrae hopi fauna local y internacional. E luga aki tin un biodiversidad halto pa locual a trata nos flora local.
DNM su rol den e caso lamentabel aki ta, studia y evalua e daño of impacto ecologico cu esaki tin pa e area. DNM a constata cu 24% di e superfecie di Bubali Plas a kima. Na hectare esaki ta 11 hectare. Den e potret por tuma nota di e grandura di e superficie cu a sostene daño di e candela.
Tin mas instancia cu a haci nan midimento y calculacionan. Pero pa DNM ta mas importante pa monitorea y haci investigacionan ecologico. Kico esaki ta encera ta lo siguiente: a constata cu e lugar aki ta un neishi pa broei pa hopi especie y ta un luga importante pa parhanan. E luga aki no ta solamente e biba di un cantidad enorme di bestia, pero Bubali Plas ta carga un variedad basta amplio di bestia cu tin e area aki como nan biba. E bestianan ta entre otro: varios tipo di parha Yuwana, Santanero, Cododo, Waltaca, insectonan lastrero y hasta e especie invasivo cu ta e Boa.
DNM a constata cu e flora mas tanto afecta pa e candela ta e Lisdodde (Typha domingensis), Fofoti (Conocarpus erectus), Kwihi (Prosopis juliflora), Hubada (Vachellia tortuosa), Cadushi (Stenocereus griseuss), Tuna (Opuntia caracassana) y bushinan (Melocactus).
Pa locual ta trata e fauna mes, no a logra haya bestianan morto, pero si webonan cu nan neishi a kima. Pues, posibel perdida di puyitonan.
DNM a sigui monitorea den e ultimo tres dianan y ainda tin señal di huma cu ta sali na e sitio. DNM ta lamenta e caso aki cu siguramente lo tin su consecuencia pa e naturalesa y habitat di hopi parhanan cu ta frecuenta y biba eynan. Nos di DNM ta haci un yamada na comunidad pa eherse mas cautela den e temporada di secura aki. Por bishita nos facebook pagina y like esaki pa keda al tanto di desaroyonan relacion cu e topico di naturalesa y medio ambiente na Aruba.


text:
Dutch Caribbean Nature Alliance (DCNA) ku Beneath the Waves (BTW) a lansa Caribbean Shark Coalition (CSC) (Koalishon Karibense di Tribon), un plataforma inovativo nobo, pa trese stakeholdernan, investigadónan, gobièrnunan i dunadó di fondonan huntu pa kolaborá ku otro di manera mas mihó i pa ampliá e impakto di siensia i di maneho den hinter e region di Karibe Amplio.
Den e koalishon tin representashon di 45 miembro nobo di NGO, gobièrnu, i empresa lokal di 24 pais, ku formalmente a bira miembro di CSC pa krea kapasidat den seno di investigashon, maneho i esfuerso di edukashon pa e espesienan menasá akí den e region.
E region di Karibe ta hunga un papel importante den oumentu di e meta global di protekshon di 30% di oséanonan di mundu na 2030. Bou di e vishon akí, CSC tin tres meta primario marká, ku mester alkansá pa medio di trabou di kolaborashon i proyektonan di miembronan di CSC. Na di promé lugá, CSC lo promové kolaborashon den investigashon di tribon ku chuchu, maneho, i krea kapasidat pa konservashon bou di stakeholdernan, i proveé oportunidat pa traspaso di konosementu i síntesis di dato. CSC ta bai trata tambe di eksplorá formanan pa logra protekshon ku ta krusa frontera di manera ku ta salbaguardiá salubridat pa temporada largu di e populashon di tribon ku chuchu di un manera mihó. Finalmente, CSC tin komo meta promové un futuro duradero pa e espesienan akí i e komunidatnan di hende ku ta dependé di nan, dor di krea kompromiso entre empresanan, stakeholdernan i korporashon privánan lokal.
“Esaki ta un momentu históriko pa esfuersonan di konservashon di bida marino den Karibe,” Tadzio Bervoets, Direktor di DNCA i un miembro di e tim fundadó na CSC ta bisa. “Nos a propagá protekshon di bida marino den e awanan akí, komo ku nos ta na altura ku e yagdónan akí ku ta na tòp di e kadena nutritivo ta trese konekshon entre ekosistemanan, refnan, peska i nutrientenan den Zonanan Ekonómiko Eksklusivo. CSC lo yuda nos pa haña i atendé ku e burakunan importante den konosementu di tribon ku chuchu den region i pa sostené proyektonan di investigashon den kuadro di kolaborashon.”
Dr. Austin Gallagher, Sientífiko Mayó di Beneath the Waves, ta kompartí, “Den kurso di añanan nos a konosé asina tantu stakeholder di tur parti di e region ku ta ekspresá nan interes den haña embolbimentu den investigashon òf edukashon básiko tokante tribon, pero e falta di rekurso òf ekspertisio tékniko òf operashonal tabata limitá nan di tuma akshon.
E ta agregá, “Nos ta spera ku e Koalishon por tin un papel den kreashon di e entidat amistoso, abierto, i ku ta duna sosten manera e bosnan akí tabata buskando.”
E miembronan di CSC ta representá un kolekshon di ekspertonan for di seno di NGOnan, komunidatnan lokal, organisashonnan intergubernamental i gobièrnunan, akademianan i institutonan di maneho, ku empresanan lokal ku ta traha huntu pa promové e estudio i konservashon di tribon ku chuchu, ku ta haña den e awanan di Karibe Amplio. CSC lo bini ku training ku ta krusa disiplina, investigashonnan den hinter e region, i lo fasilitá fondo na proyektonan di miembronan di CSC. CSC lo representá e interesnan i metanan di su miembronan i mas amplio di espesienan di tribon ku chuchu di Karibe na Nashonnan Uní (UNEP-CEP i e Sentro Regional di Aktividat pa Protokòlnan di SPAW di e Konvenshon di Cartagena), IUCN-Caribbean, CITES, CMS, CBD, i demas reunionnan internashonal.
Pa mas informashon bishitá www.caribbeansharks.co


text:
ORANJESTAD, Aruba – 14 mei 2020
DVG ta informa comunidad
Tene cuenta cu proceso nobo pa saca of renoba Certificado di Salud
Pa sigui minimalisa e transmision di COVID-19 na Aruba, ta necesario pa introduci cambionan pa por garantisa distancia fisico y bon higiena na lugarnan publico.
Un di e seccionan hopi bishita pa publico na Departamento di Salud Publico ta Dienst Warenkeuring en Hygiëne cu ta encarga cu e certificado di salud of tambe yama “carchi berde”. Prome cu e pandemia di COVID-19 clientenan por a cana yega na cualkier momento pa aplica, renoba of busca nan Certificado di Salud. Den e normal nobo nos tin pa bay custumbra cu esaki ya no ta e situacion.
Pa aplica of renoba Certificado di Salud Entrante dialuna 11 di mei 2020 mester haci un cita. Pa haci un cita por subi e website di DVG cu ta www.dvg.aw y haci cita. Pa esnan cu no tin acceso na internet nan por yama 5224277. Citanan ta wordo duna riba dialuna y diaranson y cliente mester presenta na e cita na e orario stipula. Pa aplica of renoba mester cumpra un stampia di afl 30,- na Departamento di Salud Publico su seccion di Finanza y e cliente mester trese tambe prueba di indentificacion. E pruebanan di indentificacion mester ta un cedula di Aruba valido of un papel di 5,- di censo (no mas cu 6 luna bieu). Aserca mester trese tambe un rijbewijs of un paspoort valido. Ta importante pa informa cu seccion di Finanza ta traha solamente cu pago electronico y no ta accepta placa cash.
Pa esnan cu tin pa busca nan Certificado di Salud Nos kier informa cu nos ta bezig cu planificacion di esaki y manera cu nos seccion ta cla cu e planificacion nos lo informa e orario y dianan pa bin busca.
Departamento di Salud Publico ta haci un suplica na tur cliente pa cumpli cu e condicionan stipula na beneficio di salud di un y tur. Es cu no atene su mes na e condicionnan lo no por ricibi servicio.


text:
E observacion ‘Manera partido ABO ta ocupa e puesto mas abou riba e lista di sosten, cu esaki no kiermen cu pueblo no kier mira partido ABO den eleccion’, haci pa un persona trahando den prensa diahuebs pasa, ta ilustra un biaha mas e deficiencia di nos sistema democratico y e continuo intento pa sigui influencia e pueblo malamente. Pasobra e esun cu a haci e observacion tendencioso aki, a lubida pa inclui algun aspecto hopi esencial den su ‘analisis/conclusion periodistico’ of kisas intencionalmente esakinan no a wordo inclui pa asina sigui pinta un imagen negativo di partido ABO, manera sa pasa regularmente. Loke e persona aki a lubida ta:
- Ainda firmantenan tin te diamars 8.30 PM pa bin duna sosten. Pues yena lista prome of ultimo no ta bisa nada di e escogencia di pueblo dia di eleccion;
- E prome dianan di inscripcion, algun partido a haci’e casi imposibel pa laga pueblo duna sosten na otro partidonan. Pa esunnan cu no sa of cu no tabata presente na Censo, tabatin un carnaval total, un rancamento di cakiña formal y intimidacion di hende;
- Tambe hopi hende no ta di acuerdo cu e forma con e dunamento di duna sosten a wordo organisa. Den e forma actual, tur hende por mira na cua partido un persona a duna sosten. No tin ningun sorto di privacidad. Y a pesar cu algun hende kier pretende cu no tin persecucion politico na Aruba, e ta existi;
- Partido ABO no a paga, priminti un cos, uza vinculonan (of presion) comercial pa trece trahado Censo of organisa un tipo di rifa pa atrae firmantenan;
- Partido ABO tampoco tin e medionan financiero of campañadonan pa pasa busca firmantenan na cas of trabou pa hiba firma;
- Partido ABO tampoco tin vinculonan special cu cierto partido tradicional, cu a percura pa manda nan sostenedonan firma lista.
Tur firmante di partido ABO, ta hendenan cu ta reconoce e trabounan semanal, desde 2014, y cu si ta kere cu ainda tin personanan integro cu kier sirbi e pais aki dignamente, enbes di nan mes.
Na diferente ocasion, partido ABO a bisa cu e asunto di esun cu haya mas voto mester drenta den parlamento lo drecha nos democracia, ta nada mas cu decoracion y manipulacion politico. E asunto aki nunca tabatin e intencion pa trece mas democracia pa pueblo. Si di berdad tabatin boluntad y sinceridad pa duna pueblo mas democracia, anto dicon gobierno y parlamento no a percura pa elimina e obstaculo di firma di sosten na solamente Censo prome cu eleccion? Dicon no a percura pa e partidonan sin representacion den parlamento, entrega un lista di sosten cu identificacion, manera ta sosode na diferente pais caba enbes di molestia e ciudadano bay Censo? Dicon no a percura pa habri algun hulpbestuurskantoor y MFA, pa asina esunnan cu menos recurso of cu no tin transport, tambe por a bay firma pa un partido? Dicon gobierno no por a percura pa Censo keda habri riba diasabra pa asina tur esunnan cu ta traha durante siman, por a bay duna nan sosten na un lista? E ultimo aki ta bira mas remarcabel ora pueblo por a mira cu algun siman atras, gobierno si a percura pa Censo keda habri riba diasabra pa asina tur hende por a bay registra pa participa na eleccion 2017. Pero awor diripiente gobierno a scoge pa no duna e ciudadano e mesun facilidad aki pa bay firma pa un partido riba un diasabra y asina duna e electorado mas escogencia dia di eleccion.
Nos tur sa cu na Aruba tin un pobreza grandi y cu e postura aki di gobierno pa limita e posibilidad pa esunnan di menos recurso, ta mustra claramente cu gobierno y e ‘establishment politico tradicional’, a scoge pa castiga esunnan di menos recurso. Si esunnan di menos recurso (cu alabes ta forma e mayoria di e electorado) kier un cambio politico, e lo tin cu paga pe. Na Censo so, unda no tin suficiente luga pa para auto, unda tin cu paga parkeermeter y durante oranan di trabou. E postura tuma aki di parti di gobierno y e ‘establishment politico tradicional’, ta mustra cu democracia activo no ta conta pa e mayoria di pueblo. E mayoria di pueblo solamente ta sirbi pa haya nan voto.
Tambe un analisis di lista di firmantenan, lo confirma e ponencia aki y alabes mustra cu mayoria di e firmantenan ta biba pabou di brug. Partido ABO ta sigur si e analisis aki wordo haci y publica pa ‘Electorale Raad’, e ponencia aki lo wordo confirma y asina henter pueblo por mira cu e firmamento di lista ta meramente un otro instrumento pa laga un parti di pueblo pensa cu e tambe ta participa na e proceso democratico y cu nos tin democracia aki na Aruba.
Pues ciudadano, ainda bo tin te diamars anochi 8.30 PM pa mustra cu bo kier tin mas escogencia di 22 september y cu corupcion gubernamental pa no por tapa cu ‘klinkers’ y asfalt. Si por, yuda trece esunnan cu no tin transporte Censo. No laga esunnan cu a kita democracia di pueblo, gana atrobe!


text:
ORANJESTAD – E siman aki ta tumando luga e evento bi-annual Aruba Meets Europe (AME) cu ta un conferencia interactivo entre tour operators, representantenan di aerolineanan, hoteleronan representando Aruba den e mercado y representantenan den e sector di turismo di Aruba cu ta dedica na promociona e isla como un destinacion di vakantie na Europa. E evento aki ta wordo organisa door di ATA y AHATA cada pasa un aña na unda mas cu 40 diferente persona di diferente pais ta participa.
E conferencia ta tumando luga for di dia 8 di april te cu dia 11 di april. Un programa amplio y interesante a wordo compila pa e participantenan, na unda a planea diferente reunion pa fortalece e lazonan professional. E conferencia lo tene un Vitrina Turistico na unda e bishitantenan lo conoce y papia cu ehecutivonan local di hospitalidad pa asina haci negoshi y asina crea relacionnan duradero. Durante nan estadia nan ta bishita varios hotelnan. Ademas nan lo conoce varios otro partinan interesante di nos isla por medio di un ‘Scavenger Hunt.
E obhetivo principal di AME ta pa percura e industria cu e ultimo updatenan riba Aruba su productonan y desaroyo, como tambe duna oportunidad na esnan cu ta participa pa prome biaha, pa dunannan un introduccion na nos destinacion na un manera interactivo.
Manera menciona anteriormente, AME 2014 ta wordo organisa door di Aruba Tourism Authority (ATA) hunto cu ATA Europa, den colaboracion cu AHATA y partnernan local. ATA ta wordo representa na Hulanda, Alemania, Italia, Inglatera, Scandinavia y Italia unda un audiencia di mas o menos 274.5 miyon turistanan Europeo ta biaha.
Paisnan cu ta participa e aña aki ta Hulanda, Belgica, Alemania, Italia, Finlandia, Dinamarca, Irlanda, Inglatera, Zweden, Austria y España.
Riba e potret por mira e director di ATA Europa, Sr. Tirso Tromp, cu e representantenan di ATA na Europa.


text:
Diaranson anochi den Compleho Deportivo Guillermo P. Trinidad na Dakota tabata tin continuacion di campeonato di AVB ora cu e Pumanan di Piedra Plat esta Sv Britannia Frisian Flag a topa cu e Piratanan di Angochi esta Ind. Caravel. E aliñacion di Sv Britannia Pizza Hut tabata como lo siquiente; Kendrick Dania, Theric Ruiz, Carl Geerman, Luis Murillo, Pierre Estieverne, Carlos Caro, Johnatan Ruiz, Renier Paraez, Margin Kock, John Lugay y Sebastian Montoya.
Ariba banki tabata; Adrian Donayres, Danni Mozo, Cristian Navarrio, JC Farro, Luis Estrada, Marvin Hous y Jasley Boekhoudt. E wega ta cuminsa sumamente enteresante ora cu ambos team ta ataka otro en busca di e gol di bai ariba. Ind. Caravel tabata bon para ariba tereno y no solamente tabata defende pero tambe tabata bai den atake continuamente. Tabata na di 17 minut di wega cu Sebastian Montoya ta habri e score ora cu e ta manda su equipo Sv Britannia Sports4all ariba 1-0 y asina tambe halftime ta bai aden cu score di 1-0 pa Sv Britannia Vitamalt.
Den di dos tempo Ind. Caravel ta sali mas dicidi y ta empata e wega na un gol pa banda pa medio di Rioman Pallares na di 66 minut. Mientras cu e wega tabata desaroya poco poco Sv Britannia a cuminsa tuma rienda bek di e wega cu algun atake bon cordina. Ta na di 70 minut cu Sebastian Montoya un biaha mas ta anota pa su equipo y ta hasi e wega 2-1 na fabor di Sv Britannia Frisian Flag y no a dura mucho na di 75 minut cu ra Renier Paraez cu ta aumenta e score na 3-1 pa Sv Britannia Total Finance y na di 82 minut Sv Britannia ta haña un pinalty aki ta Sebastian Montoya ta fusila e keeper Jeffrey Werleman pa hasi e wega 4-1. Tabata na di 89 minut cu Sv Britannia Bright Bakery un biaha mas ta huña un pinalty pero e biaha aki Jefrrrey Werleman ta bisa Sebastian Montoya cu ta un biaha bo ta capa e chubato aki. Faltando algun secondo pa wega caba ta Jean Claude Farro ta manda e ultimo clabo den e caha di Caravel pa asina e wega bin caba cu score di 5-1 pa Sv Britannia Sports4all.
Cambionan cu tabata tin ta; Jean Claude Farro a drenta pa Carlos Caro, Marvic Hous pa John Lugay, Luis Estrada pa Renier Paraez y Cristian Navarro pa Johnatan Ruiz. Den e wega aki nos por a aprecia “the return of the dragon” ora cu Marvin Hous ta bin bek ariba tereno despues di un leccion cu a mantene varios luna for di tereno di bala. Cu e victoria aki Sv Britannia Pizza Hut ta acumula 40 punto den 15 wega hunga y faltando 3 wega fuerte mas. Di otro banda Ind. Caravel ta na di pinultimo lugar cu 10 punto den 15 wega hunga. E proximo wega di Ind. Caravel ta contra di Riverplate y Sv Britannia mester enfrenta Bubali diaranson 13 di april proximo.


text:
DIMAS ta recorda clientenan cu nan mes ta responsabel pa e peticion di permiso cu nan entrega. Desde maart ta posibel pa entrega un peticion di permiso na DIMAS via un formulario online. Na e momentonan aki solamente 10% di e peticionnan di permiso ta wordo ricibi den forma personal y 90% ta sosode di forma online via di nos e-form.
Pa medio di e comunicado aki DIMAS ta duna su clientenan algun tips di kico pa hasi den cierto casonan.
- Tin clientenan cu ta hasi uzo di un tercera persona, por ehempel un tramitador pa entrega su documentonan ta core riesgo cu e peticion ta wordo entrega di forma incorrecto of incompleto. Maske cu e website ta den diferente idioma pa facilita e usuario pa haci e tramitenan su mes, hopi ta esnan cu ta recuri na busca personanan of empresanan pa haci nan tramite na DIMAS. Peticionnan entrega incompleto of entrega sin documento, no lo por ser trata. Den e caso aki e cliente mester acudi serca su proveedor di servicio pa duna e keho pa incumplimento ya cu e riesgo aki ta core p’e. DIMAS ta encurasha tur hende pa haci e tramitenan pa cu nan permiso di estadia nan mes, pa asina segura nan mes cu ta cumpli debidamente.
- Un email personal ta importante pa comunicacion cu DIMAS. For di momento di entrega un peticion te na final ora tin un desicion, tin diferente momento cu DIMAS lo ta comunicando cu e cliente. Clientenan cu suministra email di otro persona, tin e riesgo di keda dependiente di e persona aki y ta core cu e riesgo di no reacciona na tempo ora cu DIMAS pidi pa cierto accionnan di parti di e cliente.
- Uza e Tracking tool pa sa e avanse di bo peticion. Tur persona por sigui e avance di nan peticion dor di hinca e number di cliente (CRV nummer) den e track and trace tool riba DIMAS su website dimasaruba.aw. Peticionnan entrega sin documento of entrega incompleto, no lo por ser trata door di DIMAS y esaki lo ta visibel tambe riba e track and trace tool (no order status available). DIMAS ta trahando riba un “backlog” cu a surgi den peticionnan ricibi. Tur cliente lo ricibi un contesta. Ora cu den e track and trace tool ta indica cu bo tin un documento: Ready for Pick Up bo persona no lo mester acudi na DIMAS pero mester keda pendiente y na e emailadres registra durante di e peticion via di cual DIMAS, lo mand’e pa e cliente. Actualmente DIMAS no ta emitiendo carchi.
- Autorizacion pa declaracion di entrada di Departamento di Impuesto. Clientenan di DIMAS no mester buska e declaracion aki mas na Departamento di Impuesto. Den e formulario online di peticion di permiso e persona ta marca/duna DIMAS autorisacion pa valida e entrada of existencia di e empresa na Departamento di Impuesto.
- Clientenan cu no ta di acuerdo cu un desicion tuma, tin e derecho di haci apelacion. Clientenan cu hasi apelacion por entrega nan carta di apelacion via di nos e-helpdesk riba website di DIMAS dimasaruba.aw.
Nos ta pidi nos clientenan pa sigui nos facebook y website pa informacion of notificacion di cambionan cu tin na caminda den proceso di permiso.
Nos ta encurasha tur persona cu por entrega nan peticion online pa sigui haci uzo di e servicio aki pa asina evita aglomeracion di personanan na oficinanan di DIMAS. Tur otro servicio lo continua di forma digital via di e e-helpdesk riba e website di DIMAS www.dimasaruba.aw.


text:
WILLEMSTAD – E kaso di asesinato di Helmin Wiels, ku te awe no ta solushoná, ta drenta su di dos aña bou di un silensio hermétiko di parti di Ministerio Públiko (OM).”N’e momentu aki nos no ta konsiderá oportuno pa duna komentario riba e kaso aki”. Asina Guillano Schoop, bosero di OM a bisa. Entretantu partido Pueblo Soberano (PS) a konsipiá un karta ku lo keda entregá djarason 6 di mei na Minister di Hustisia, Prokurador General i Wes Komisario.
Ku e karta aki PS ke pone preshon riba e aparato hudisial pa aselerá e investigashon den e kaso Maximus pa asina por pone man riba e outornan intelektual di e asesinato. Segun eks polis i aktualmente parlamentario pa PS, Jaime Cordoba, OM tabatin sufisiente tempu pa por a solushoná e kaso aki pero debí na fayonan ku a keda kometé te ainda no a yega n’e solushon. “For di komienso di e investigashon OM a kometé fayonan garafal”, Cordoba ta enfatisá.
Un reportahe di José Manuel Dias
E fayo di mas grandi ku a keda kometé ta ora ku a keda sin aktivá e ‘Team Grootschalig Optreden’ (TGO) na tempu. Segun Cordoba e tim aki a keda aktivá sinku dia despues ku e asesinato a tuma lugá lokual a perhudiká e investigashon enormemente. Normalmente ora ta trata di un kaso di un magnitut asina grandi mester aktivá e tim aki al instante pasobra ta e tim aki lo mester kondusí e investigashon korespondiente.
Duda den RST
E di dos fayo ku a keda kometé ta ora ku Recherche Samenwerkingsteam (RST) a tuma e rienda di e investigashon. Na opinion di Cordoba esaki a kana robes pa motibu ku RST a tene tur reshèrshi yu di Kòrsou pafó di e kaso. Aubert Wiels kende ta ruman hòmber di Helmin Wiels i fundador di Un Tim Magno ta sostené e ponensia aki i a ekspresá su dudanan den e kapasidat di RST pa resolvé e kaso.
Maximus
Despues ku Korte di Apelashon a ratifiká e kastigu di bida largu pa Elvis ‘Monster’ Kuwas pa entre otro asesinato di parlamentario Helmin Wiels, awor tur wowo ta riba e kaso Maximus kaminda ta investigando ta ken ta esun òf esunnan ku a paga pa laga mata Wiels. Aubert Wiels ta hopi desepshoná i ta reklamá ku despues ku e kaso Magnus a keda tratá den Korte nunka mas e no a tende nada di Ministerio Públiko.
Tin dos eks mandatario ku ta sospechá di ta involukrá den e kaso Maximus. Ta trata aki di eks minister di Finansa George Jamaloodin di MFK i eks minister Carlos Monk di PS kende a bisa ku ofisialmente e tambe ta sospechoso den e asesinato di Wiels.
Konmemorashon
Pa loke ta e konmemorashon di 5 di mei e aña aki atrobe tin dos akto di konmemorashon unu organisá pa Pueblo Soberano i e otro organisá pa Un Tim Magno di Aubert Wiels. Remarkabel ta ku e aña aki tur dos akto di konmemorashon ta ranka sali for di misa di Steenrijk. Meskos ku aña pasa Pueblo Soberano ta organisá un manifestashon ku lo sali 6’or di atardi for di Misa di Steenrijk i lo terminá na pir di Marie Pampoen kaminda a asesiná Helmin Wiels.
Outor José Manuel Dias


text:
Ku strañesa mi a y ta tumando nota kon nos gobierno ta sinta man krusá y ta laga kosnan ilegal tuma lugar riba nos isla,semper y kuando ora ta trata di makamba, pasobra loke ta bin e isla aki no ta hulandes europeo,nan tbt bini antes trinta aña pasa,loke nos ta hañado ta e hende ku no tin kunes ku e boneriano,y no tin ningun relashon ku e isla aki tampoko su habitantenan. Ta impreshonante e efecto ku nos himno nashonal tin riba nos.
Pueblo humilde(ora ta trata e makamba,Blanku) sèmper kontento,sperando riba señor,awél no ta señor a bin, ta e makamba ku ta kita te hasta nos pan for di nos boka,ku judansa di nos més hendenan y ahinda nos no ta realisá esaki te ora ta demasiado laat. Algo ku ta sumamente preokupante mirando ku nos gobierno aktual ta permiti esaki tuma lugar,na lugá di proteha e poko ku a keda pa e boneriano.
For di aki mi ta apelá riba tur taxista, kiko mas tin ku sosodé pa nos tuma rienda di loke ta trata nos pan,entrada,ta sinta warda otro bringa pa nos,sigi bringa otro, of ta bini hunto asina para e asunto aki y salba guardia e poko ku a keda,ku ta toka nos komo lokal.
Tuma rienda kemen, responsabelisá nos mes pa ku e transporte 24/7 asina tin taxi tur ora, tambe ora tin barku mester tin taxi na airport,den dia tambe anochi, esey no ta pasando komo merkado ta exigi, aki nos tin trabou serio pa hasi. Aparte di esey,tin Corona virus ku tambe si nos haña ún kaso,lo hasi nos trabou menos,y lo pone boneiru riba e lista di area afekta pa e virus.Anto kiko lo hasi e ora ey?
Mirando e panorama, ta ora pa jega serka y asina hunto para e asunto di Bob bus,ku ta algo ilegal y ta afekta nos komo taxista direktamente.
Laga nos no drumi riba e asunto aki,ban pone man na obra y para e asunto aki.
Att Ronny Bernabela tx 28.


text: Diasabra merdia a drenta informe di un cu un UTV a bolter paTierra del Sol na Noordkant y tin 4 hende herida, mesora a dirigi tanto polis como ambulans na e sitio. Pa e victimanan ricibi atencion medico mas liher e turistanan den e tour mes a trecenan na caminda di asfalt net panort di faro. Na yegada di e patruya a bin compronde cu nan tabata maniobrando riba un caminda y den esey nan a kentel y bolter debi na esaki 4 persona a resulta herida. Segun e ambulansnan tabata yega tabata transporta nan pa hospital. Polis pa e investigacion mester a bay te na e sitio maske e compania di tour mes a trese e UTV cual a ser confisca pa polis haci mas investigacion.


text:
“ DIAMARS, 20 DI JUNI 2017 ……..PPA TA RECORDA CU TA 55 ANJA PASA CU TODOPODEROSO A JAMA JUAN E YRAUSQUIN ILUSTRE ARUBIANO Y ESTADISTA …MINISTRO DI ANTIYAS NEERLANDES DI FINANZAS Y FOMENTO, FUNDADOR Y LIDER DI PPA DEN SU REINO !!’
BENNY NISBET(PPA):
“ DIAMARS, 20 DI JUNI 2017 ……..PPA TA RECORDA CU TA 55 ANJA PASA CU TODOPODEROSO A JAMA JUAN E YRAUSQUIN ILUSTRE ARUBIANO Y ESTADISTA …MINISTRO DI ANTIYAS NEERLANDES DI FINANZAS Y FOMENTO, FUNDADOR Y LIDER DI PPA DEN SU REINO !!’
Diaranzon anochi 20 di juni 1962 Aruba henter Antiyas Neerlandes y Reino Hulandes a worde sacudi ora e noticia a sali cu Ministro sr. Juan E. Yrausquin a bira malo y a fayece na Corsow…..e momento ey Ministro di Finanzas y Fomento di Antiyas Neerlandes y presidente di su partido PPA.
Juan E Yrausquin un arubiano humilde cu a crece pa bira un di e figuranan mas prominente di e tempo ey y ora cu el a drenta politica pa sirbi su pueblo despues di un periodo cortico E a bandona partido AVP y a funda partido PPA bao di e palabranan ‘pa pueblo y pa libertad’. Su diferencianan di opinion den seno di partido AVP tabata grandemente basa riba e falta di un vision amplio di e organisacion politico AVP pa confronta e reto di e tempo ey un Aruba cu hopi hende sin trabao. E druppel di awa cu a pone sr. Juan E Yrausquin bandona partido AVP tabata e posicion caprichoso cu Lider di AVP sr. Henny Eman q.e.p.d. a tuma den e proceso estatal cual segun Juancho lo a perjudica interes di aruba profundamente. Historia ta duna Juancho razon y pa motibo di e posicion tuma pa partido AVP Aruba a perde e representacion di 8-8 cual a worde cambia den 12 asiento pa Corsow mientras cu Aruba a keda cu 8. Esaki y mas a pone cu Aruba mester a forma parti di un Antiyas uni durante un periodo di 34 anja.
Juan E Yrausquin q.e.p.d. a splica su pueblo despues di e ‘traicion’ aki cu lo bin un temporada otro unda Aruba lo mester continua cu su lucha pa logra mas ‘autonomia’ y pa cambia e structura di Reino na fabor di e libertad di pais Aruba. Juancho a splica acerca cu durante e periodo nos dilanti PPA lo presenta un ‘plan di diez’ anja den cual lo worde presenta e vision di PPA pa desaroyo economico, social, educacional etc cual su meta principal lo ta pa lucha contra pobreza riba nos isla, duna e arubiano digno e oportunidad cu nan merece, bin cu un maneho cu lo crea Ensenansa rond di nos Isla basa riba e pensamento cu Ensenansa lo mester ta liber y pa tal motibo e ‘schoolgeld’ cu tabata un estorbo pa famia grandi a worde elimina pa partido PPA.
Den e periodo 1955- 1959 cu PPA a bin na poder riba teritorio Insular di nos Isla y e periodo 1959 te cu 1962 na momento di fayecimento di e ilustre arubiano sr. Juan E. Yrausquin un equipo di arubiano cu kizas menos educacion cu awe a dedica nan mes ‘alma y cuerpo’ pa duna contenido na e ‘plan di diez anja aki’. Den e periodo aki PPA a anuncia su plan pa desaroyo di turismo….construccion di e infra-structura necesario pa por jega na ‘Palm Beach’ unda inicia cu construccion di e prome Hotel Internacional di nos pais esta Aruba Caribbean Hotel cual hotel a worde sigui cu planificacion y despues ejecucion di Aruba Sheraton Hotel y ainda mas leeuw door di PPA e hotel Americana. Mester a moderniza nos planta di Awa y corriente cu e WEIR units ..pa hasi expancion economico posibel y pa tur hende den tur districto rond di Aruba por ricibi awa y corriente na nan cas. Na mes momento otro inversionista a inicia cu otro hotel ‘low rise’ cu consecuencia cu e fundeshi cu PPA a larga atras tabata ensera un 2600 kamber. E ponencia di sr. Juan E. Yrausquin tabata ‘nos ta inverti den turismo pasobra lo jega e dia cu Lago lo por sera su porta y Aruba mester tin un alternativa’ un declaracion cu a causa hilaridad cerca contricantenan politico cu NO tabata kere den turismo…..’kabritonan di Noord lo bai druma den e hotelnan’ y ki mishi LAGO sera su portanan Juancho lo ta loco.
Historia a bolbe demonstra cu e ilustre figura sr. Juan E Yrausquin tabatatin razon ora na 1985 e momento cu Juancho den number di PPA a visualisa e jega…..ora LAGO a sera su portanan na Aruba. Realidad di bida ta cu e vision di Juan E Yrausquin q.e.p.d a salba Aruba 30 anja prome cu e sierra real a tuma lugar.
Juancho a demonstra cu su maneho economico den e periodo ey di a crea un economia basa riba tanto turismo y crudo pero tambe e desaroyo grandi na haf di Barcadera. Un haf cu a worde crea y coba riba instruccion di Juancho como Ministro y un haf cu a worde destina pa desaroyo nobo di industria cu e fundacion di Aruba Chemical Industries…compania cu a funciona pa 16/17 anja.
Juancho su maneho pa cu nos ensenansa a conduci cu un cantidad enorme di scol riba diferente nivel a worde construi rond Aruba. Un maneho di becado moderno a worde introduce pa studiante arubiano por a viaha pa exterior pa studia pa asina cuminsa crea e ‘brain y professional’ arubiano necesario pa desaroyo di nos pais.
Juancho Yrausquin a corda riba esnan cu menos entrada ora el a introduci e maneho di onderstand pa asina por juda tur esnan cu no tabatatin un entrada acceptable. Pa nos grandinan cu pa biba mester kana rond pa pidi e ‘shonnan’ den playa pa un judanza ….Juancho a hanja esaki un capitulo inhumano cu tabata trapa e dignidad arubiano y el a inicia cu un esfuerzo pa presenta un Ley cu lo regla pensioen pa nos grandinan. Atrobe su contrincantenan berde a declare pa loco …algo asina no por….Juancho a inicia cu e proceso di compila un Ley cu a bira e fundeshi di ‘pensioen’ pa nos grandinan….na edad di 62 anja. Awe ainda e Ley crea pa e ilustre arubiano sr. Juan E. Yrausquin ta na vigor riba nos isla …judando nos grandinan ….esey nos ta jama sirbi un pueblo.
Juancho Yrausquin Arubiano ilustre……awe PPA ta recorda cu ta 55 anja pasa cu todopoderoso a tumabo den su Reino. Sinembargo bo nomber ta worde scirbi cu ‘letternan’ di oro den historia di nos pais. Hopi esfuerza ta worde hasi te awe pa contrincante pa purba raya e contribuiccion di Juancho Yrausquin(PPA) for di historia. Pero su contribuiccion ta asina grandi y impactante cu simpelmente e esfuerzonan aki NO lo logra. Juan Enrique Yrausquin …arubiano humilde……a worde batisa door di pueblo di Aruba como ‘Sirbidor di pueblo’ su contribuiccion na otro isla di Antiyas Neerlandes e tempo ey tabata asina impactante cu su nomber ta worde encontra riba tur isla …como nomber di caya of nomber di aeropuerto (SABA) y parti di nan historia….orda un arubiano humilde a larga su contribuccion pa futuro generacionan.
Tempo ta pasa ….pero e nomber di e ilustre arubiano gran estadista arubiano…cu Todopoderoso a tuma trempan den su Reino…..su contribuiccion na desaroyo di su pueblo arubiano ta grandi pa esun cu kier wak e realidad aki y hasta pa esun cu kizas no ta desea di reconoce esaki. Aruba te awe ta biba y desaroya riba e vision y trabao di e ilustre arubiano aki…!!
PPA como e organisacion politico funda pa sr. Juan E Yrausquin q.e.p.d. lo mantene nos tradiccion y un delegacion di nos directiva/conseho di PPA lo deposita un ‘krans’ diamars, 20 di juni 2017 na estatua di e gran ilustre arubiano y estadista sr. Juan Enrique Yrausquin….!! E estatua di sr. Juan E. Yrausquin na Postkantoor na Oranjestad ta un muestra di e reconocimento y e hecho cu pueblo a dunele e titulo di ‘sirbidor di pueblo’ ta bisa suficiente. Todopoderoso a tuma Juancho den su Reino …pero su nomber ta keda scirbi den historia di nos pais cu letternan di oro. Juan Enrique Yrausquin…sosega na paz !!
Aruba, 18 di juni 2017. Lider Politico di PPA
BENNY NISBET


text:
Persbericht
SER tin un vishon i un kara nobo
Willemstad, 23 februari 2018
Konseho Sosial Ekonómiko di Kòrsou a inougurá ofisialmente su sala di reunion renová den un ambiente festivo dia 23 di febrüari último. Durante di e evento akí, SER a lansa su website i logo nobo tambe. E selebrashon ta den lus di e tema “The Future of Work”, ku e organisashon internashonal di labor, (ILO) a skohe komo tema di su selebrashon di su 100 aña di eksistensia na yüni 2019. E selebrashon aki a para ketu na hubentut pa motibu ku nan mester ta bon prepará pa futuro di desaroyonan laboral.
Minister di Asuntunan General interino i alabes minister di OWCS sra. M. Alcala-Wallé a representá sr. Eugene Rhuggenaath, ku ta den eksterior pa motibu di trabou. E otro titularnan di Gobiernu i Parlamento di Kòrsou presente durante di e akto ofisial tabata, minister di SOAW sr. Hensley Koeiman i Presidente di Parlemento sr. William Millerson.
Sra. Angelica Parris tabata maestro di seremonia pa e evento den presensia di invitadonan spesial i medionan di prensa.
Presidente di SER den funshon, sr. John Jacobs, a hasi un presentashon ku e título “De kracht van het overleg” miéntras ku Direktor/Sekretario General sr. Raul Henriquez a hasi un presentashon titulá: “De SER: Deskundig, Onafhankelijk en Verbindend”. E Presidente den funshon despues a lansa e logo i e website nobo (www.ser.cw). E parti ofisial di e selebrashon a wòrdu klousurá ku un mensahe di video di Sekretario General i Direktor di SER Ulanda, sra. Veronique Timmerhuis, titulá “Toekomst van het werk en sociale dialoog”. Tabata tin tambe un bunita presentashonnan di obranan kreativo di alumnonan di Römerschool i un obra spesial di Kurá di Arte, nan tur relatá na e tema sentral.


text:
KRALENDIJK — Resientemente tabata tin e apertura i desfile di e kampionato di pony league ku ta speshal pa e mucha nan chikitu. Djasabra ultimo wega nan a kontinua i por a mira hopi akshon di e mucha nan den e wega nan ku a tuma luga. Mucha nan for di chikitu tin e talento i ta sigur prospektonan pa futuro. Por ehempel por a mira mucha nan di U8 hunga double-play. Ta algu sigur di aploudi i tambe por a tuma nota di un akohida di fanatiko basta grandi ku tabata presente djasabra atardi na stadion di Rincon. Aparte ku mayornan ta bin wak wega, tin diferente otro hende ta bini pa apoya e mucha nan. Resultado di e wega nan ku a tuma luga djasabra ultimo ta lo siguiente: Rays kontra Reds a sali 12 pa 10 i Mets kontra Orioles a sali 3 pa 1. Nos tin di duna palabra di apoyo na e coach nan, dirigente nan di e ekipo nan pa karga e proyekto aki pa nos mucha nan. Sigur beisbol ta keda un deporte hopi keri pa hubentud, i esei por mira klaramente den e mucha nan reakshon durante wega. Ta hopi mucha tin ku ta praktika e deporte aki. Suplika ta bai pa e mayornan sigui stimula e mucha nan pa praktika deporte mirando ku teknologia ta hungando un rol grandi den e muchanan awendia.
FUENTE: LIVE 99 FM


text:
Geplaatst op 17 March 2020 dor di Ministerio Hustisia
Ministerio di Hustisia ta partisipá ku Reclassering i Voogdijraad lo ta será te ku djabièrnè 20 di mart 2020 pa públiko.
Kontrali na e komunikado anterior fecha 16 mart 2020 kaminda a menshoná ku Reclassering i Voogdijraad lo ta será dia 17 di mart 2020, Ministerio a disidí di prolongá e dianan te ku djabièrnè awor.
Nos diskulpa pa kualke inkumbiniensia ku esaki por trese. Masha danki pa boso komprenshon.
Djaluna 23 di mart 2020 lo komuniká kon e servisionan lo por bai sigui duna servisio na públiko di forma adaptá.


text:
18-2019 – KvK ta extende invitacion na comunidad comercial: WEBINAR INTERACTIVO RIBA RECONSTRUCCION DI SINT MAARTEN
Oranjestad – Camara di Comercio y Industria (KvK) ta extende un invitacion na e diferente sectornan comercial aki na Aruba pa atende e seminario y brinda sosten na e causa. En particular e invitacion ta bay pa companianan den construccion, ingenieria, material, medio ambiente y maneho di proyectonan. E contribucion na e reconstruccion di Sint Maarten ta tambe un oportunidad comercial pa nos empresanan local.
E “National Recovery Program Bureau” (NRPB) di e gobierno di Sint Maarten a establece un plan di reconstruccion, e National Recovery and Resilience Plan, pa ehecuta e proyectonan di reconstruccion di Sint Maarten. E plan ta wordo ehecuta cu fondonan di e “Sint Maarten Recovery Reconstruction and Resilience Trust Fund”. E fondo aki tin un suma di $550 miyon di parti di gobierno Hulandes. World Bank tin supervision riba e suma di e fondo aki.
Den e cuadro aki gobierno hulandes conhuntamente cu e KvKnan di Reino Hulandes den Caribe, Rijksdienst voor Ondernemend Nederland (RVO) y e World Bank (WB), ta organisa un serie di sesion informativo y lo cuminsa cu un webinar interactivo titula “Tender and Procurement Rules of the World Bank”. Lo bay trece dilanti informacion encuanto e funcion di WB, informacion specifico encuanto reconstruccion di Sint Maarten via e fondo, e posibilidadnan pa establece un empresa conhunto (joint venture) cu empresanan local como tambe diferente fuente pa mas informacion riba e topico.
E presentacionnan virtual (webinar) lo tuma luga den auditorio di KvK riba 9 di mei 2019 di 8:30 AM te cu 11:00 AM. E agenda di e dia ta como lo siguiente:
8:30 – 9:00 AM Registracion
9:00 – 9:05 AM Palabra di bon bini di Representante di Hulanda, Sr. Erwin Arkenbout
9:05 – 10:15 AM Presentacionnan di:
World Bank, Sr. Carlos Lago, (Sr. Procurement specialist);
RVO, Drs. Commerijn Plomp & Sr. Jules van Son;
National Recovery Program Bureau, Mr. Claret Connor
10:15 – 10:45 AM Oportunidad pa haci pregunta durante sesion di Q&A
10:45 AM Clausura di e Webinar y anuncio di un siguiente sesion
E reconstruccion di Sint Maarten ta brinda oportunidad na empresanan local riba e tereno di construccion, ingenieria, medio ambiente, consulta y otro sectornan relaciona cu esaki. Empresanan interesa por registra te cu dia 8 di mei pa e webinar via businessinfo@arubachamber.com. Ta pidi pa registra pa asina por reserva bo asiento pa e evento aki.
Aruba, 6 di mei 2019
Camara di Comercio y Industria (KvK)Scroll To Top


text:
Diaranson mainta Minister di Turismo, Transporte, Sector Primario y Cultura Otmar Oduber a reuni cu alto ehecutivonan di Gol Dominicana cu a demostra hopi interes pa haci Aruba un hub di nan compania.
Minister Oduber a splica cu e encuentro aki ta uno hopi positivo, mirando e hecho cu pa 2 aña a bisa cu lo kier bay crea na aeropuerto di Aruba e facilidad pa un hub.
Insel Air a tuma e idea aki y awor ta mira mas y mas aerolineanan ta usando Aruba pa por yega otro destinacionnan.
Durante conversacion cu alto ehecutivonan di Gol, a demostra interes hopi grandi pa conversa cu Gobierno di Aruba riba e posibilidad pa crea un hub total di nan aerolinea y di nan negoshi na Aruba. Esaki lo bay crea sigur oportunidadnan hopi grandi pa Aruba, e mandatario a bisa.
Minister Oduber a splica cu e conversacionan ta den fase inicial na e momentonan aki , pero ta contento cu a haya e atencion di Gol, mas aun mirando cu nan interes tabata den e otro islanan tambe, pero ta sinti den e conversacion cu nan ta mira e potencial den Aruba uno mas fuerte.
Ya caba nan tabatin un conbersacion cu AAA pa a informanan di nan intencionnan, cual e screening a tuma lugar y por nota un interes hopi grandi pa Aruba , cu beneficionan hopi grandi .
A acorda durante reunion cu lo tuma 2 siman di tempo awor aki , caminda cada un partido lo bay prepara documentonan, lo prepara , un planificacion di kico Aruba por significa pa Gol y mescos kico Gol lo significa pa Aruba, Minister Oduber a splica.
E mandatario a bisa cu ta papiando di un hub cu lo mester sirbi henter centro America, Sur America y Norte America y naturalmente mirando cu Gol ta un partner di KLM/Air France cu ta trece cu ne pa e posibilidadnan pa Europa tambe cu ta mercadonan hopi importante pa Aruba.
Tambe Gol Dominicana ta partner di Delta Airlines na e momentonan aki pa Merca.
Esaki ta trece hopi posibilidadnan pa aerolineanan local tambe. Pues Insel Air tambe ta liga cu KLM y Gol Dominicana ta den e mes un famia y a mustra cu un Aruba Airlines y un Tiara lo por fit perfectamente tambe den henter e operacionnan cu tin.
Den e cuadro aki a papia cu dentro di e dos siman lo preprara un documento y a acorda cu a base di e documento aki lo por tuma un decision si e interesnan di ambos partido ta grandi y lo bay over e ora pa un ‘letter of intent’ , una bes cu esaki wordo discuti dentro di Gobierno, e mandatario a bisa.
Minister di Turismo y Transporte Otmar Oduber Gol Dominicana tin hopi interes den Aruba como un hub den CaribePosted: January 15, 2015 in Noticiero 94
Diaranson mainta Minister di Turismo, Transporte, Sector Primario y Cultura Otmar Oduber a reuni cu alto ehecutivonan di Gol Dominicana cu a demostra hopi interes pa haci Aruba un hub di nan compania.


text:
Sividi: Diahuebs alrededor di mey anochi polis y ambulance ta wordo manda na un cas na Sividivi caminda un persona lo a wordo maltrata pa un otro persona cu un blokkie na su cabes, lagando e dama herida.
Na yegada Polis ta bin compronde cu e agressor a bandona e sitio caba, lo ta trata di un adicto ambulante cu ta conoci di e famia, kende a wordo permiti pa keda na e cas y pa un motibo of otro a dal un dama un blokie na su cabes banda robes.
Despues cu personal di ambulance a trat’e na sitio, a transport’e pa hospital.


text:
Pronostico di tempo ta indica cu diamars anochi, shelo lo ta parcialmente nubla cu chens pa un awasero pasahero den...Read more
Meteo Aruba ta informa riba e tempo pa cu Aruba. Pronostico di Tempo pa Aruba valido te diamars, 13 December...Read more
Departamento Meteorologico Aruba ta informa e pronostico di tempo valido te cu 11 December 2016. Tempo: Diasabra anochi: Parcialmente nubla...Read more
Pronostico di tempo ta indica cu diabierna anochi, shelo lo ta parcialmente nubla cu chens pa un awasero den marduga...Read more
Pronostico di tempo ta indica cu diahuebs anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu diaranson anochi, shelo lo ta levemente te parcialmente nubla cu chens pa un awasero...Read more
Pronostico di tempo ta indica cu diamars anochi, shelo lo ta levemente te parcialmente nubla y generalmente seco den marduga...Read more
Pronostico di tempo ta indica cu dialuna anochi, shelo lo ta levemente te parcialmente nubla y generalmente seco den marduga...Read more
Pronostico di tempo ta indica cu diadomingo anochi, shelo lo ta levemente te parcialmente nubla y generalmente seco. Den marduga...Read more
Aki ta sigui un comunicado pa loke ta e pronostico di tempo pa Aruba di parti di Departamento Meteorologico Aruba....Read more
Pronostico di tempo ta indica cu diabierna anochi, shelo lo ta levemente te parcialmente nubla y generalmente seco den marduga...Read more
Pronostico di tempo ta indica cu diahuebs anochi, shelo lo ta parcialmente nubla cu posibilidad di un awasero breve den...Read more
Pronostico di tempo ta indica cu diaranson anochi, shelo parcialmente nubla y generalmente seco den marduga y diahuebs, shelo lo...Read more
Pronostido di tempo ta indica cu diamars anochi, shelo lo ta parcialmente nubla y generalmente seco den marduga y diaranson,...Read more
Pronostico di tempo ta indica cu dialuna anochi, shelo lo ta parcialmente nubla y generalmente seco den marduga y diamars,...Read more
Gobierno ta extende un Flashflood Watch te cu dialuna 3pm. Un Flashflood Watch kiermen cu tin chens cu durante awasero...Read more
Pronostico di tempo ta indica cu diadomingo anochi, shelo lo ta parcialmente nubla y seco den marduga. Dialuna, shelo lo...Read more
Pronostico di tempo ta indica cu anochi, shelo lo ta parcialmente nubla cu posibilidad di un awasero local. Diasabra, shelo...Read more
Pronostico di tempo ta indica cu anochi, shelo lo ta parcialmente nubla cu posibilidad di un awasero local. Diabierna, shelo...Read more
Pronostico di tempo ta indica cu diaranson anochi, shelo lo ta parcialmente nubla y generalmente seco. Diahuebs, shelo lo ta...Read more


text:
Palm Beach — SITE Florida & Caribe, un capitulo di e Society of Incentive Travel Executives, a tene su Foro Educacional annual riba e isla, diabierna, 16 di Mei, 2014 na Marriott Aruba Resort & Stellaris Casino, invitando ehecutivonan local di hospitalidad, studiantenan di Universidad y studiantenan local di educacion secundario, sector hospitalidad, pa un experiencia educativo interactivo y interesante.
E Foro Educacional a cuminsa cu un desayuno continental y registracion, sigui pa orador principal Katherine Manfredi, GMIC, kende a papia tocante Practicanan di Sostenebilidad y Reunionnan Berde pa destinacionnan y organisadornan di viahenan incentivo cu ta interesa den e ultimo tendencianan di incentivo. Dahlton Bennington, Meetings and Motivation na Florida, a papia tocante E Norma Nobo den Negoshi di Motivacion y Incentivo, mientras cu Doyle Girouard, Cypress Group, a papia tocante Incentivo for di e Cuminsamento te e Fin, na ki momento e ta termina di berdad?!
Un lunch exkisito a wordo sirbi cortesia di e brigada culinario di Marriott Aruba Resort & Stellaris Casino. E ocasion a inclui e desvelo exclusivo di Gain InSite Caribbean, un modelo di negoshi excitante di Miembro pa Miembro, cu Myrna Jansen, consehero principal pa e Minister di Turismo, presente.
Dos sesion a tuma luga den e oranan di atardi, un di Doyle Girouard, Cypress Group, kende a sigui cu su tema di mainta, y pa conclui e dia, e grupo di orador na un manera experto a describe Servicio di Cliente pa Incentivonan, y e cambionan di negoshi di awendia cu semper ta keda demanda mas.
Un recepcion ameno y ceremonia di certificado a sigui despues, ofreci pa e Aruba Tourism Authority.
SITE, e organisacion cu a ofrece e foro, prome cu tur cos ta un red di profesional den e ramo di incentivo y reunion. Miembronan di Site ta parti di un comunidad internacional, cual ta beneficia di tremendo oportunidadnan pa conecta y conoce otro, cual ta facilita e reto di busca oportunidadnan di negoshi, intercambiando di informacion y conocemento cu otro partnernan di negoshi. SITE ta un partner importante di e industria di turismo na Aruba, cual ta desea pa concretisa su parti den e industria di MICE, esta Meetings, Incentives, Conferences y Exhibitions..
Wichita Villacres, Presidente, ECO Destination Management Services of Aruba & Curaçao, kende ta e Presidente di e Capitulo di Florida y Caribe pa SITE na 2014, a anuncia e foro educacional na Aruba, como un esfuerso pa trece contenido educacional pa Caribe.
Villacres, kende su carera di bida largo den turismo ta conecta di serca cu e isla di Aruba, a bira Presidente di e 2014 SITE Capitulo di Florida y Caribe na cuminsamento di e aña aki, como e prome Presidente nobo, orguyoso pa representa Aruba.
Den su rol como Presidente y CEO di ECO Destination Management Services of Aruba & Curaçao, Wichita ta un miembro di SITE ya pa 25 aña, y el a participa y forma un parti activo di un Universidad di SITE, un conferencia di SITE na Aruba, y un conferencia di SITE na Orlando. Adicionalmente, el a participa den por lo menos 20 di e conferencianan aki rond mundo, incluyendo na: Maui, Irlandia, Suiza, Hong Kong, Orlando, NYC, Cancun, Montreal, Beijing-China, y mas.
Como miembro di directiva di e Capitulo Caribense original, el a trece e Capitulo di Florida mas serca na organisadornan di viahenan di incentivo for di Canada, birando e punto di contacto entre e dos capitulonan ruman, cualnan ta e prome dos capitulonan cu a lansa e programa nobo di Gain Insite.


text:
Hopi buki nobo pa mucha
Biblioteca tin hopi buki nobo pa mucha di tur edad. Hopi storia y tambe bukinan informativo. Pa e chikitin y tambe mucha mas grandi. Buki den diferente idioma
Biblioteca Nacional Aruba ta ofrece un coleccion grandi di buki pa mucha di tur edad. Cuminsando na baby, peuters y kleuters. Tin un coleccion di buki cu hopi imahen, bukinan di prenchi cu e mucha chikito mes por wak, su so. Y bukinan cu un mayor por lesa hunto cu su chikitin. Esakinan ta traha di papel y carton poco mas duro. E coleccion di buki pa mucha cu ta bay scol primario ta amplio y tin buki na diferente idioma. Tin un coleccion di buki pa mucha poco mas grandi, hoben y Young Adults, na Papiamento, Hulandes, Spaño y Ingles.
Biblioteca sucoleccion informativo ta ofrece bukinan riba tur topico, di bestiapa avion, naturalesa, sprookjes, buki cu receta, poesia, deporte y algo pa cada hobby y interes pa tur mucha. Tambe tin material pa usa pa tarea di scol. Muchanan te cu 12 aña por bira miembrona biblioteca pa solamente 1 florin. Mayor ta trece un ID validopa registra nan yui como miembro. Mucha por hiba 3 buki cas pa 4 siman. Semper tin colega pa duna un recorido y yuda busca loke e mucha mester of ta desea di lesa. Pa tur pregunta por yama na 528 1527 of email na info@bibliotecanacional.aw


text:
Kralendijk – Djadumingu 4 di yüli tin un grandioso Marshe #BONBAKUNÁ pa henter famia na Mangazina di Rei na Rincon. Durante e marshe lo tin presentashon di JC and Friends, DC Rappers, DJ Marvv, Farley’s Entertainment, Giovanni y Ethsel Entertainment i Grupo Eso. Ta bai tin stènt di diferente kuminda, stènt di artesania i tambe stènt ku informashon tokante bakunashon kontra corona. E marshe ta tuma lugá di 10 or di mainta te 16 or di atardi.
Ta organisá e marshe pa para ketu i selebrá ku tin basta hende a bakuná na Boneiru. Nan kada un a kontribuí pa nos isla ta bon protehá kontra corona. Durante e marshe hende ku ke sa mas di bakunashon kontra corona por pasa na e stènt di informashon. Profeshonalnan di Departamento di Salubridat Públiko lo ta presente pa kontestá pregunta. Riba e dia mes tambe lo ta posibel pa traha sita pa bakuná na Kompleho Deportivo Jorge Nicolaas.
E marshe ta forma parti di un serie di aktividat ku Departamento di Komunikashon ta organisá. Resientemente a organisá un debate i enkuentro informativo pa alumnonan di MBO. I algun tempu pasá a produsí tambe un vidio i jingle tokante e tema di bakunashon kontra corona yama ‘Ban Bakuná’. Por skucha esaki riba entre otro Spotify i tambe Youtube.


text:
Piedra Plat: Weganan softball a inicia diabierna anochi riba e veld di Flatstone ballpark y lo caba Diadomingo awor.
Esaki en coneccion cu e celebracion di Fire Prevention Week. Weganan di softball ta cuminsa 11’or di mainta y ta bay te den oranan laat di anochi.
E teamnan di brandweer ta competi contra otro y tambe contra e team di DOW – Arubus – KPA – APA – Serlimar – Airport – Macuarima – Setar – Predators – sluggers – WEB – Logro – Quisqueya – Kibaima – Down Town – Pirates y mas.
Bar y cushina sigur ta bon surti pa tur esnan cu lo tey presenta pa apoya nan team.
Dialuna awor lo ta bay tin un santo sacrificio di misa na Sanicolas esaki lo tuma lugar pa 9’or di mainta. am,
Diabierna awo lo bay tin e parada di Brandweer dilanti Parlamento esaki lo tuma lugar pa 4’or y mey di atardi.
Tur cos ta cla pa Diadomingo dia 15 October, 2017, pa e acostumbrado Open Dag di Brandweer Aruba na e post di Tanki Flip. E opendag lo inicia pa 10’or di mainta y lo termina pa 5’or di atardi, riba e dia aki lo ta bay tin diferente actividad. Brandweer lo demostra con nan ta paga candela y tambe con nan ta traha ora nan tin cu habri un auto y saca victimanan, lo bay tin un bombero challenge, dino jump, zipline y mucho mas.


text:
DEN HAAG – Diferente Miembronan di Senado hulandes siman pasá ku un delegashon a bula pa e islanan pa deliberashon tokante di trabou ku nan koleganan karibense. Pero e tipo di bishitanan di trabou asina na e islanan berdaderamente tin resultado positivo? Segun e miembronan di senado en todo kaso no ta trata di ‘un biahe pagá pa trabou pa hasi kos di bon bida’.
Den pasio último lunanan nan tabata bisa ku e lidernan di frakshon konosí na Hulanda ta preferá di no biaha pa e islanan, pa motibu di e imágen di ‘atrobe ta biaha pagá pa trabou pa bai hasi kos di bon bida na Antia’.
Segun e senadornan e imágen de e ‘tipo di biahenan aki, pagá pa trabou’, no ta klòp. “Bo ta lanta seis or di meinta i bo ta bai drumi te lat despues di bishitanan di trabou i kombersashonnan ku eksperto”, senador Ria Oomen (CDA) ta bisa. “Bo ta traha duru.”
Diferente senador ta haña ku e bishitanan na e islanan mester dura mas largu, manera e bishita resien na Kòrsou i Boneiru. “Nuebe dia ta hopi mas mihó ku e bishitanan kòrtiku regular”, segun Oomen. E tin mas o ménos sinku aña komo Miembro di Senado.
Atrobe debate tokante pobresa
Pa senador di D66 Carla Moonen, miembro di Senado seis luna, e luna aki tabata su promé bishita di trabou na e islanan. E delegashon di Senado i Parlamento hulandes a kuminsá na Boneiru kaminda dos dos nan tabata drenta bario, pa mira kiko pobresa ta hasi ku hende.
Pasobra awor mi a bai tambe serka famianan ku ta biba den pobresa, mi tin un mihó bista ku loke mi ta tende via media òf via via. Ta bèrdè”, Moonen (D66) ta konta.
E kombersashon tokante pobresa ta bini pronto. CDA, D66, GroenLinks, i SP a invitá e sekretario di estado responsabel pa esaki, Tamara van Ark (Asuntunan Sosial) den Senado atrobe.
Segun Moonen un bishita na e islanan ta hasi e diferensha pa traha na solushonnan pa e islanan. “Despues di un bishita asina mi por hiba un mihó debate ku e sekretario di estado. Esei tambe ta nos tarea komo parlamento.
Refugiado venesolano
Un otro punto pika ta keda e krísis di refugiado venesolano na e islanan. Na Kòrsou e delegashon ku nan mes wowonan por a mira e sirkunstanshanan di detenshon ku esnan indokumentá mester biba aden.
Tin bia e venesolanonan ta será simannan largu, nan ta haña formulario hurídiko na hulandes i e previshon médiko tampoko lo no tabata na òrdu.
“Esaki a trese hopi pregunta i e parlamentarionan di Kòrsou tabata aserka”, Moonen (D66) ta konta. “E bentaha ta si ku mésora bo por deliberá tokante di esaki. Bo ta mira esaki bèk den e palabrashonnan ku ta hasi.”
Mester di mas koperashon
Ki dia por yama e deliberashon interparlamentario di Reino (Ipko) ku ta tuma lugá kada dos aña un éksito antó? No solamente si kumpli ku e lista di sita, senador di CDA Ria Oomen ta haña.
Hopi partido polítiko na e islanan ta duna Hulanda falta di tur kos, esei Oomen ta ripará. “Esaki no ta kontribuí na e éksito di Reino.”
“Mi ta sinta ku nan ta kere ku nan por gana votadó asina. Nan ta lubidá di bisa ku tin hopi sosten finansiero ta bini di Hulanda.”
“Nos lo por a hasi mas kos huntu. Por ehèmpel den e área di enseñansa i finansa. Kon bo ta anda ku e entradanan? I kiko nos lo por a siña di otro? Na Hulanda nan ta dispuesto p’esaki”, segun Oomen (CDA)
“Na e islanan espesialmente nan ke hasi tur kos nan mes numa, mi tin e idea. Ta nèchi, un lista di palabrashon asina. Pero ta te ora polítikonan trata di hasi Statüt un éksito, e ta bira un éksito. I esaki naturalmente no ta sosodé di un dia pa otro.


text:
PERSONAL DI KUIDO DI COVID DI CMC LO TA INVITADO SPESHAL NA CIBC FIRSTCARIBBEAN SU WALKING DINNER 2021
PERSONAL DI KUIDO DI COVID DI CMC LO TA INVITADO SPESHAL NA CIBC FIRSTCARIBBEAN SU WALKING DINNER 2021
Willemstad, 19 di Sèptèmber 2021 – CIBC FirstCaribbean lo tin un delegashon di Curaçao Medical Center (CMC) su unidatnan di kuido ku ta atendé ku pashèntnan di COVID, komo invitado di honor na CIBC FirstCaribbean su Walk for the Cure 2021 Walking Dinner.
E invitashon pa un delegashon di unidatnan di COVID di CMC tei komo invitado di honor ta pa balorá e trabou balioso, dedikashon i sakrifisio ku nan a hasi durante di e pandemia di COVID-19.
E CIBC FirstCaribbean Walk for the Cure Walking Dinner lo tuma lugá djamars 5 di Oktober pa 6’or di atardi. No ménos ku kuater restorant den e área di Rif Fort lo partisipá na e evento anual aki pa rekoudá fondo pa pashèntnan ku kanser.
CIBC FirstCaribbean’s Walk for the Cure, e esfuerso mas grandi den region pa rekoudá fondo pa e lucha kontra di kanser, ta selebrá su di 10 aña.
E toke duná na na Walk for the Cure na Kòrsou e aña aki ta ku lo e ta un “Walking Dinner” teniendo na kuenta nos amor pa dushi kuminda. E restorantnan ku e aña aki ta partisipá ta Chanterelle Bistro, Gondola, Porto Restaurant Curaçao i Steak and Ribs Rif Fort.
E eskoho pa un Walking Dinner ta tene na kuenta e protokòlnan poné pa garantisá salú públiko miéntras e partisipantenan ta gosa di platonan sukulento prepará pa e mihó kòkinan. Tur fondo generá pa medio di e Walk for the Cure Dinner ta bai pa Stichting Prinses Wilhelmina Fonds.
Timba Engelhardt, Country Head di CIBC FirstCaribbean na Kòrsou a bisa ”Stichting Prinses Wilhelmina Fonds meskos ku otro organisashon karitativo ta den un lucha komo resultado di e donashonnan ku a baha miéntras na mes momentu ku demanda pa nan sosten ta sigui oumentá. Nos tim ta trahando duru pa hasi e evento un éksito rotundo i nos ta spera di por yama nos partisipantenan bon biní na e Walking Dinner. Nos a pensa ta bon oportunidat pa mustra nos apresio i gratitut na nos héroenan ku a bin ta traha dia den dia afó na CMC, hasiendo tur loke ta nan alkanse pa salba bidanan.”
Por kumpra karchi pa e CIBC FirstCaribbean Walk for the Cure Walking Dinner na CIBC FirstCaribbean su sukursal na De Ruyterkade 61. Pa mas informashon por yama 433-8000 òf marketing.curacao@cibcfcib.com.
CIBC FirstCaribbean Walk for the Cure di e aña aki ta parti di e selebrashon di e banko su di 10 aniversario komo rekoudadó di fondo pa e kousa noble aki ku ta tuma lugá den tur e 16 komunidatnan kaminda e banko ta establesé. Durante di e 9 añanan tras di lomba a rekoudá no ménos ku USD$2.9 mion.


text:
Oranjestad – 28 di september 2020 – E pionero bancario na Aruba a cumpli 95 aña den luna di september 2020. Esaki ta traduci na casi un decada di servicio y dedicacion na nos hendenan y nos comunidad.
Atraves di añanan Aruba Bank a converti su mes den un institucion financiero moderno y avansa, sinembargo, ela sa di mantene e toke personal pa cada cliente. Su empleadonan ta cla pa duna e clientenan e sosten y guia den tur aspecto financiero durante di cada etapa di nan bida. Su pro-actividad a duna empuhe financiero na multiple proyectonan y iniciativanan local y internacional pa casi 100 aña. E solides bancario cu a caracterisa e compania desde su inicio na cuminsamento di siglo 19, awe ta sigui, bou liderazgo di profesionalnan bon prepara y dinamico.
Sr. John Gerard Eman, naci 12 di november 1898, a establece un compania chikito cu servicionan bancario na september 1925 den cas di su mayornan. Den curason di Oranjestad, den Willhelminastraat, pa ta mas exacto, a cuminsa JG Eman Banking Department. Na aña 1932 ela muda pa Nassaustraat y a ser estableci e JG Eman Bank N.V. Cuatro aña despues na 1936 J.G. Eman Bank N.V. a converti den Aruba Bank.
Cu e refineria di Lago den operacion, e desaroyo economico di Aruba tabata remarcabel cu a impacta e crecemento di Aruba Bank. Na aña 1947 a establece e di dos sucursal di Aruba Bank na San Nicolas. Despues di un periodo cortico Aruba Bank a habri su di tercer sucursal na Zoutmanstraat. Aruba Bank a sostene numeroso negociantenan local, dunando e empuhe financiero y economico necesario pa Nassaustraat cuminsa florece y negoshinan por a establece nan mes.
Despues di fayecimento di su fundado, na 1962 Aruba Bank a introduci un logo nobo y historico cu ta e logo miho conoci como e dos-placa. Aruba Bank a sigui pone su stempel ariba desaroyonan di hopi importancia pa Aruba. Proyectonan conoci, cu a wordo financia pa Aruba Bank ta inclui Aeropuerto Internacional Princes Beatrix, Spaans Lagoen, construccion di Sheraton Hotel y e edificio di John F. Kennedy School.
Durante decada 70, y continuando cu e soño grandi di su fundado, Aruba Bank a continua cu firmesa ganando confiansa di e pueblo Arubano te hasta den tempo di crisis durante y despues di ciere di Lago Oil Refining Company. Na 1993 e banco internacional, Orco Bank a cumpra 51% di accion den Aruba Bank y tabata e inicio di un era nobo pa e compania.
Den decada 90 tabata e tempo di e entrada di tecnologia y automatisacion den banco y asina a conoce e conversion esta cu tur filial ta online cu otro y por brinda un servicio mucho mas rapido y eficiente. A introduci un sistema bancario completamente automatisa y tambe e servicio di ATM.
Lansando productonan atraves di campañanan nobo Aruba Bank a conkista e curason di Aruba completo y a dedica na duna bek na comunidad por medio di patrocina eventonan deportivo y caritativo. En particular por corda e produccion di e documentario di e barco cu a zink Antilla “60 years 60 feet”.
E casita cu tabata banda di e sucursal den caya principal y cu ta data di 1869, a ser dona na Stichting Monumenten Fonds unda den un forma unico a transporta esaki di Caya Betico Croes ex Nassaustraat pa Weststraat.
Na 2002, Orco Bank ta bira 100% doño di Aruba Bank y e positivismo a continua. Proyectonan tecnologicamente avansa cu a wordo introduci ta inclui ABO, e online banking di mas moderno y sigur na Aruba. Tambe Aruba Bank a introduci su website www.arubabank.com na unda cu por haya tur informacion bancario. Na 2003 Aruba Bank a cumpra Interbank y ta logra integra esaki den un tempo record.
Aruba Bank a conoce un logo nobo na 2004, un logo moderno cu ta refleha e dinamismo y e compromiso cu Aruba Bank tin cu Aruba.
Aruba Bank a cumpra un edificio nobo cual ta bira su oficina principal na Camacuri. Na 2005 Aruba Bank a sigui engrandece su portfolio y a adkiri OHRA Hyphotheek bank. Esaki tambe ta wordo integra na un forma profesional y rapido.
Aruba Bank a sigui crece y cu esaki e necesidad di por brinda servicio na su clientenan den un edificio mas amplio. Na fin di 2013 Aruba Bank a inaugura su edificio na HATO pa brinda un mihor servicio na su clientela den vecindario di Noord y Paradera.
Aruba Bank a continua cu innovacion y creatividad y a introduci entre otro ArubaCard e prome tarheta di credito netamente arubano cu ta lagabo paga na moneda local. Den e cuadro aki tambe a ser lanza e corporate ATM card, awe Aruba Bank Mastercard Debit cu Maestro.
E aña aki Aruba Bank ta celebrando tambe e 65 aña di existencia di su departamento di seguro. E departamento aki tambe a conoce diferente cambionan.
Un proyecto cu a resalta aki na Aruba ta esun di Good for the Neigborhood cu Aruba Bank ta duna bek y apoya nos hobennan. Aruba Bank ta kere den haci recreacion y deporte y asina tur aña ya pa 16 aña consecutivo ta organisa e Aruba Bank caminata di 4 dia. (Walk & Run). Aruba Bank su campañanan semper a bira popular den comunidad, di e Mega Car Sale te cu su seminario di Hipoteca.
Pa cerca di 10 aña, Aruba Bank a inverti miyones di florin pa crea solucionnan bancario pa e consumidor di awendia. Na 2016 Aruba Bank a lanza un plataforma ultra-moderno cu ta ofrece mas servicionan online y e Aruba Bank App, cu ta accessibel 24/7. E cliente cu ta hiba un bida druk y den pura tin e facilidad di wak su cuenta y balans ki ora cu ta ariba nan telefoon, nan por paga cuenta na un manera sigur online y haci transferencia for di nan telefoon, e ta spaar tempo. E ta e unico banco cu te ainda ta ofrece servicionan online cu a permiti e cliente habri cuenta sin usa papel, manda documento online, mas facil y mas liher.
Aruba Bank ta diferencia su mes for di otro institucionnan bancario pa su facilidadnan di Self-Service rond di nos isla. E cliente por conduci tur su asuntonan bancario for di e comodidad di su cas, oficina of tambe via drive-thru y na e Self-Service areanan di banco, sin tin nodo di warda.
Aruba Bank a desaroya atravez di añanan y a sa di mantene un posicion fuerte comercialmente mientras cu e ta brinda un experiencia superior na cliente.
Cu orguyo nos por bisa cu Aruba Bank ta e banco di Aruba!


text:
ORANJESTAD – Construccion di e.o. mini canchanan deportivo rond Aruba, cu na final di e Gobernacion aki lo ta 9 en total caba, ta ilustra e rol importante cu deporte tin den maneho di Gabinete Mike Eman I y II, y riba cual lo sigui enfoca den e siguiente Gobernacion. Pa Prome Minister Mike Eman, deporte ta hopi importante den e politica di su Gabinete, ya cu pa medio di deporte ta crea hobennan sano cu ta lidernan di e comunidad den futuro.
Ta hustamente e enfoke poni riba deporte ta loke a trece institutonan internacional di deporte pa brasa proyectonan cu Aruba ta trahando riba dje. Por menciona e aliansa di FIFA, durante nan reunion internacional na Aruba, y COA, pero localmente tambe por a constata un buelta importante y interesante. Den e ultimo aki BoBario a hunga un rol importante. “Nos ta mira deporte como un aspecto importante pa tene hobennan for di caya, pa duna nan alternativanan deportivo pa pasa oranan den forma sano y aleha di problemanan riba caya. Basa riba e perspectiva ey nos a bin ta trahando duro den BoBario pa den fin di simannan yuda clubnan deportivo drecha tribuna, afdak, drecha container cu ta sirbi como clubhuis. Nos a haci hopi trabou boluntario cu BoBario. Tambe nos a cuminsa inventarisa kico mas nos por haci na e canchanan deportivo pa ofrece un alternativa sano di recreo pa hoben y adulto. Aruba tin hopi di e canchanan aki y nan ta haci un tremendo trabou.”
E mandatario ta contento pasobra e institutonan grandi manera FIFA y COA, cu banda di enfoca riba excelencia tambe ta mira mas y mas e aspecto social di deporte. “Esaki ta haci mi hopi contento pasobra den desaroyo di BoBario nos ta mira cada bes mas con importante deporte, arte y cultura ta pa duna hobennan un oportunidad pa despues di scol haci algo sano, algo cu ta tene nan for di caya y traha tambe riba “team building”.” Eman a recorda con den pasado tabatin canchanan, pero di santo y asina mes hoben di tur bario y status social ta bini hunto, cu ta crea amistadnan duradero loke ta percura pa un comunidad mas sano y uni. Esey ta algo hopi escencial,” e mandatario a bisa.
Prome Minister Mike Eman hopi consciente di e necesidadnan Deporte ta y lo sigui forma parti importante di maneho di Gobierno pa logra hobennan sano
ORANJESTAD – Construccion di e.o. mini canchanan deportivo rond Aruba, cu na final di e Gobernacion aki lo ta 9 en total caba, ta ilustra e rol importante cu deporte tin den maneho di Gabinete Mike Eman I y II, y riba cual lo sigui enfoca den e siguiente Gobernacion. Pa Prome Minister Mike Eman, deporte ta hopi importante den e politica di su Gabinete, ya cu pa medio di deporte ta crea hobennan sano cu ta lidernan di e comunidad den futuro.


text:
Ami a kansa di tende rappernan lokal ku ta imita e gainan band’i Merkana’i. Lastu tempunan aki tur hende kier sa ta Young Thug of ta Migos nan ta. Djis pa boso sa, bosnan no ta. E mesun flow gedoe ei tin hende fadá. Porta bo brò chupadonan un bisa bo ainda, no wòri, p’esei nos tei.
Den weekend ku a pasa ki m’a haña chèns di tende radio i asina skucha par’i kantika nobo. No ta tur tabata dal mesun bon, por ehèmpel, e nobo di Rich ku m’a tende mi’n feel masha.Mi no sa ku ta e insidente di ultimo ei a pone pèrdè su mojo, pero mi ta spera e hañ’e bèk real quick.
E gai rapper di Hulanda ei tambe, m’a lubida su nòmber aki, djis mi ta kòrd’é. Su kantika tampoko mi no a feel, e kos ku a kansa mi ta ku e gai aki t’e uniko hende na mundu ku ta kanta ku aksento (aksènt). Tende Adele ku ta bini di UK kanta, accentloos. Rihanna den su bida nòrmal ta papia un Ingles batí ku mi’n ta ni purba kompronde. Pero dun’e un mic, ta merikano merikano e ta zona. Pero pa un motibu of otro, e gai ku yama Devi Dev aki (ma kòrd’é si) so ta kanta ku un aksènt. Yave, djis pa bo sa, bo ta kansa mi.
Na Hulandes nan ta bisa, ‘doe normaal.’ Kemen ban serio ke aksènt.
Tabatin un otro kantika nobo ku m’a tende, pero esei ta di un tipo ku a bin muchu riba Migos. Mi yave, abo tambe, b’a kansa mi. Bai bo bin pa mi. Kemen Rich, Devi Dev i e otro gai aki, please try again.
Awor tin un kantika mas ku m’a tende, of wel 2 kantika. Di un mucha muhe ku ta yama su mes Lil Queen. Na su stèm mi a pensa kaba ku ta un muha hopi yòng i su manera di papia no a yuda. E prome kantika ku m’a tende di dje tabata algu tokante di beef, i den e palabranan di e legendario Puff Daddy, yes, e tempu ei e tabata Puff Daddy ainda;
Do you know what beef is?
Kon ku mi bòlt’é, e kontesta lo ta nò. I si e kontesta ta nò, mucha muhe, keda rùstig i komporta bo segun bo edat.
Den laat e mucha muhe aki a laga nos tende un kantika ku mi a haña hopi mas age apropriate, yamá “Piña Colada.”
Mi ta muchu grandi p’e kosnan aki, pero e kantika aki ta un poko mas segun edat di e mucha muhe aki ku segun mi a mira tin solamente 17 aña.
E kantika ta papia di bebementu di piña colada, mi ta spera ku ta virgin piña colada tambe eigenlijk. Pero segun e resèpt ku nos tabatin mag di haña, kortesia di Lil Queen, no tin alkohòl den dje. Dùs ei, dal bo piña colada keda rùstig, paso bo no ta karnisero, kemen e weg’i beefnan ei no ta bai no.
Anto btw, ora e kantika sali, djis kòrda ku e kos ta Piña Colada, no Piña Calada. I na papiamentu nos no sa huza C pa kumisa palabra, maar K. Maar goed e mucha muhe su stèm por ta irritant, pero ‘flow hopi duru mane Jacyntha su wantaaa.”
Anyways, mas kantika manera esaki ami lo por apoya. Kuenti beef ku enemies siii…. Dobla warda k’e kosnan ei.


text:
ALVIN MOLINA TA SUBI RIBA E LISTA PRESTIGIOSO DI PARTIDO MEP
Bon bini Alvin.
Diabierna mainta, Partido MEP a lansa su di 2 candidato nobo riba cu ta e subi lista victorioso y prestigioso. Señor Alvin Molina di 45 aña. Señor Molina a nace y biba na San Nicolas y a studia na Nederlandse Politie Academie na Apeldoorn pa bira inspector di polis. Señor Molina den su prome discurso como candidato a expresa di ta sinti un gran passion pa sutrabou na unda el a wordo forma pa sirbi nos comunidad como Polis.
Señor Molina a eherce diferente funccion entre otro projectleider na Recherche Samenwerkingsteam (RST), unda a haci investigacionnan grandi hunto cu recherche di Hulanda. E tabata teamchef di e prome team di aresto di Aruba. Tambe e tabata hefe di districto San Nicolas y na e momento aki señor Molina ta hefe na districto Oranjestad.
“Mi ta un persona cu ta stima hende, cu un gran fe den Dios, humilde, honesto, analitico y trahado. Un persona determina cu vision cu no ta give up lihe. Mi tin un caracter social cu un pasion grandi pa sirbi comunidad di Aruba y pa haci trabou boluntario”.
Bibando, studiando na Hulanda y na varios ocasion trahando cu Nationale Politie di Huland, señor Molina a siña conoce y biba e sistema Hulandes, esaki ta un ventaha, especialmente den e temporada cu nos ta aden awo, trahando mas cerca cu madre patria.
“Nos tin cu demonstra na Hulanda cu no solamente nos tin e derecho, pero sigur tambe e capacidad pa nos ta doño den nos mesun cas. Cu Aruba ta un pais autonomo, trahando hunto cu otro paisnan den reino, compartiendo conocimento, experencia y ekipo”, señor Molina a expresa.
Pa nos tur seguridad ta importante, pa nos por biba na Aruba sin miedo, drumi na cas sin preocupacion, pa nos yiunan por desaroya na un manera sigur. Pa nos economia, turismo ta importante, pa nos turistanan, siguridad ta importante, esey ta e motibo primordial cu nan ta scoge net Aruba como nan destinacion. Mi ta desea di bay den politica pa cada dia por yuda aumenta e siguridad mas y mas. Pa logra esaki mi tin pensa pa enfoka riba servicio, colaboracion y husticia. Servicio, di gobierno na su departamentonan, di hefe di departamento pa nan coleganan, di ambtenaar na pueblo. Colaboracion, entre departamentonan di gobierno, sector publico y priva, Aruba y reino. Poniendo tur esey riba e balance di husticia, traha pa hende ricibi loke nan merece, na un manera transparente y integro.
Mi ta sigur cu si MEP wordo reeligi, y cu sra Evelyn Wever-Croes como nos MinPres, nos por sigui traha riba siguridad di Aruba. MEP ta un partido cu ta lucha contra corupcion, contra inhusticia y cu ta kere den transparencia.
Danki na e ekipo dinamico di MEP pa e caluroso welcome cu bosonan a duna mi, mi ta looking forward pa traha cu bosonan na bienestar di nos pais. Un danki special na mi team, the A-team, señora Terry y directiva di San Nicolas.
Lider di MEP y Prome Minister di nos pais, Evelyn Wever-Croes, den nomber di Partido MEP, a yama Alvin Molina bon bini na nos fila di MEP. Cu bo nos ta avansa.


text:
Oranjestad, 22 september 2020 - Analisando con infeccion di Covid-19 ta sosodiendo na Aruba, cu hopi casonan sosodiendo na pia di trabao den diferente sector, ta importante pa cada instancia sa cu nan mester tin un Covid-19 Supervisor. Sea ta un departamento di Gobierno, supermercado, oficina, centro commercial, restaurant, bar, tienda, iglesia, organisacion social, deportivo, instituto di cuido of educativo. E supervisor tin e tarea pa percura pa e reglanan di e Protocol pa area di trabao y negoshi ta wordo cumpli cu ne. Den e sigiente simanan, e Taskforce cu awor ta conta cu un cantidad mas amplio di personal lo bay cuminsa realisa controlnan mas regular na tur instancia. Den e comunicado aki a dicidi pa inclui e Protocol pa area di Trabao y Negoshi tambe pa asina tur hende por lese y tin e.
Mantene tur e medidanan necesario ta e responsabilidad di cada dunado di trabao y esaki lo wordo supervisa pa un grupo di trabao. Durante e control, e grupo di trabao (taskforce) lo verifica e reglanan abao menciona. Den caso di falta di cumplimento, e dunado di trabao en cuestion por ser ordena di cera su establecimento conforme na e ley y reglamentonan ariba menciona.
Kiko un Covid-19 Supervisor mester sa y haci:
Conoce e Protocol cu ta valido pa su compania of instancia, click pa wak protocolnan.
Reuni cu Gerencia di e instancia of compania pa informa di aplicacion di e reglanan na bienestar di tur colega di trabao y cliente.
Si tin reglanan cu falta pa cumpli cu nan, informa y discuti e asunto cu mas miembro di e team di maneho of gerencia pa resolve esaki.
Riba e website www.arubacovid19.org tin hopi informacion y tips cu por haci bon uzo di nan.
Si tin trahado cu ta den cuarentena y mester traha, mester tin extra atencion pa mantene distanciamento social.


text:
Carnaval un biaha mas ta dilanti porta. Cuerpo Policial Aruba ta corda doñonan di carosa cu kier uza esaki den paradanan di Carnaval, cu nan mester tuma contacto cu e departamento di “Planologie” pa por controla.
Trailernan y carosanan cu no wordo controla, lo no por drenta den paradanan. Tambe tur vehiculo di motor mester tin keuring di DTI pa por participa den paradanan di carnaval.
Ta for di luna di december ultimo caba a avisa tur carnavalista di e regla aki y un biaha mas Cuerpo Policial ta pidi tur hende pa tene bon cuenta cu e medidanan di siguridad aki y pa no laga tur cos pa ultimo momento pa despues cosnan no pega. Tene cuenta cu e prome parada di carnaval, esta Parada di Flambeu, ta diasabra awor caba dia 7 di januari 2017. Como tal lo mester controla y keur tur trailer y carosa prome cu nan participa den e parada ey.
Por tuma contacto cu Departamento di Planologie di Cuerpo Policial Aruba, situa na e Warda di Polis di Balashi na number di telefon 585-2500 di dialuna pa diabierna entre 7:00 am pa 3:00pm. Den fin di siman lo por tuma contacto cu Central di Polis na number di telefon 100 pa nan notifica e Polis cu lo pasa controla e vehiculo.